open-index/open-wikipedia-markdown huggingface dataset:
হিমবিদ্যা

**হিমবিদ্যা** (ইংরেজিতে: Glaciology) হল হিমবাহ সম্পর্কিত বৈজ্ঞানিক গবেষণা বা অধ্যয়ন। প্রকৃতিতে হিমবাহ বা তুষারপাত সম্পর্কিত ঘটনাবলি হিমবিদ্যায় আলোচিত হয়। হিমবিদ্যা ভূবিদ্যার অন্তর্গত একটি শাখা। এর সাথে ভূপদার্থবিদ্যা, ভূগোল, ভৌতিক ভূগোল, জলবায়ুবিদ্যা, আবহাওয়াবিজ্ঞান, পানিবিদ্যা, জীববিজ্ঞান এবং বাস্তসংস্থানবিদ্যা জড়িত। মানুষের উপর হিমবাহের প্রভাব নিয়ে আলোচিত হয় নৃবিজ্ঞান ও মানব-ভূবিদ্যায়। চাঁদ, মঙ্গলগ্রহ এবং ইউরোপাতে পানি বা বরফের আবিষ্কার হিমবিদ্যার অধীন একটি নতুন শাখার উন্মোচন করেছে যাতে পৃথিবীর বাহিরে গ্রহ-উপগ্রহের তুষারপ্রবাহ, তুষারপাত বা হিমবাহ ইত্যাদি বিষয়াবলি আলোচিত হয়। এর নাম "নভোহিমবিজ্ঞান" (ইংরেজিতে 'অ্যাস্ট্রোগ্ল্যাসিওলোজি' Astroglaciology)।

## বিবরণ
হিমবিদ্যায় পৃথিবীর হিমবাহসমূহের ইতিহাস, পুনর্গঠন ইত্যাদি আলোচিত হয়। হিমবিদ হলেন হিমবিদ্যার গবেষক। মেরু অঞ্চলে গবেষণার অন্যতম প্রধান বিষয় হল হিমবিদ্যা। হিম বা হিমবাহ হল দীর্ঘসময় তুষারপাতের ফলে গঠিত বিস্তৃত আকারের বরফখন্ড। অনেক সময় এধরনের বরফখন্ড বিশাল এলাকা জুড়ে গঠিত হয়। এসব বরফখন্ড প্রায়ই উচ্চপর্বতগাত্র থেকে ধীরে ধীরে নিচের দিকে পতিত হয়। আবার মহাদেশীয় হিমবাহের ক্ষেত্রে এধরনের বিস্তৃত বরফখন্ড গঠিত হওয়ার স্থান থেকে ধীরে ধীরে চারদিকে ছড়িয়ে পড়ে।

হিমবিদ্যা প্রধান দুইটি ভাগে বিভক্ত: আলপাইন হিমবিদ্যা এবং মহাদেশীয় হিমবিদ্যা। আলপাইন হিমবিদ্যায় আলোচিত হয় উপত্যকা অঞ্চলে নদীর পানিপ্রবাহ ঠান্ডার কারণে জমে বরফখন্ডে পরিণত হওয়া। অপরদিকে মহাদেশীয় হিমবিদ্যায় বিস্তৃত অঞ্চল জুড়ে বরফখন্ডের গঠন পর্যালোচিত হয়, এধরনের বরফখন্ডের গঠন উত্তর মেরু অঞ্চলে প্রধান্ত দেখা যায়। 
* আলপাইন - পর্বতগাত্র থেকে উপত্যকায় তুষার পতিত হয় এবং জমাট বরফে পরিণত হয়। এধরনের বরফখন্ড উপত্যকার সমতল থেকে নিম্ন উচ্চতাবিশিষ্ট ভূমির দিকে পড়তে থাকে। আলপাইন বরফখন্ডগুলো সাধারণত উচু-নিচু এবং অমসৃণ পৃষ্ঠ সম্পন্ন হয়।
* মহাদেশীয় – মহাদেশীয় বরফখন্ড অধিক উচ্চতাবিশিষ্ট অঞ্চলে গঠিত হয়। অধিকাংশ সময়ই এধরনের বরফখন্ড হাজার হাজার বর্গকিলোমিটার জুড়ে বিস্তৃত থাকে এবং তাদের গভীরতাও কয়েকশ থেকে কয়েক হাজার মিটারবিশিষ্ট হয়ে থাকে। মহাদেশীয় বরফখন্ডগুলো সাধারণত মসৃণ পৃষ্ঠসম্পন্ন হয়।

## তথ্যসূত্র

## আরো পড়ুন
*Benn, Douglas I. and David J. A. Evans. *Glaciers and Glaciation*. London; Arnold, 1998. 
*Greve, Ralf and Heinz Blatter. *Dynamics of Ice Sheets and Glaciers*. Berlin etc.; Springer, 2009. 
*Hambrey, Michael and Jürg Alean. *Glaciers*. 2nd ed. Cambridge and New York; Cambridge University Press, 2004. 
*Hooke, Roger LeB. *Principles of Glacier Mechanics*. 2nd ed. Cambridge and New York; Cambridge University Press, 2005. 
*Paterson, W. Stanley B. *The Physics of Glaciers*. 3rd ed. Oxford etc.; Pergamon Press, 1994. 
*van der Veen, Cornelis J. *Fundamentals of Glacier Dynamics*. Rotterdam; A. A. Balkema, 1999. 

## বহিঃসংযোগ

*International Glaciological Society (IGS)
*International Association of Cryospheric Sciences (IACS)
*Snow, Ice, and Permafrost Group, University of Alaska Fairbanks
*Arctic and Alpine Research Group, University of Alberta
*Glaciers online

বিষয়শ্রেণী:প্রাকৃতিক ভূগোল
বিষয়শ্রেণী:হিমবিজ্ঞান
খ্রিষ্টাডেলফিয়ান

**খ্রিষ্টাডেলফিয়ান** (Christadelphians) হল একটি খ্রিষ্টান সম্প্রদায় যার উৎপত্তি হয় ১৮৪০ সালে আমেরিকা এবং ব্রিটেনে। খ্রিষ্টাডেলফিয়ান নামটি এসেছে গ্রীক শব্দ থেকে যার অর্থ “খ্রিষ্টতে ভাই ও বোন”। বর্তমানে এদের ১২০ টি দেশে প্রায় ৬০,০০০ সদস্য আছে। এই সম্প্রদায়ের কোন কেন্দ্রীয় দফতর নেই, কিন্তু এরা কেবল একই বাইবেল ভিত্তিক বিশ্বাসের বন্ধনে একত্রে আবদ্ধ। খ্রিষ্টাডেলফিয়ানরা বিশ্বাস করে যে ঈশ্বরের আত্মার শক্তির দ্বারা যীশুর জন্ম হয়েছিল এক কুমারির গর্ভে, সুতরাং তিনি হলেন একমাত্র প্রসূত “ঈশ্বরের পুত্র”। তারা আরও বিশ্বাস করে যে জন্মের পূর্বে যীশুর অস্তত্ব ছিল না, তাই তারা বোধ করে যীশুর উপাধি “মনুষ্য পুত্র” প্রকৃত অর্থে সম্পর্কযুক্ত মরিয়মের সন্তান হিসাবে, এবং মরিয়মের মাধ্যমে দাউদ, অব্রাহাম, এবং আদমের থেকে অবতীর্ণ। তারা শিক্ষা দেয় যে যীশু পৃথিবীতে ফিরে আসবেন মৃতদের উত্থাপিত করে তাদের বিচার করতে এবং পৃথিবীতে স্থাপিত রাজ্যে বাস করার জন্য। তারা আরও বিশ্বাস করে যে শয়তান হল একটি দৃষ্টান্ত – পাপকে এক সত্বারূপ দান – কোন পতিত সর্গদূত নয়। 
## তথ্যসূত্রঃ


বিষয়শ্রেণী:খ্রিস্টধর্ম
বিষয়শ্রেণী:ধর্মীয় পরিচয়
বাংলাদেশের মন্ত্রিসভা

**বাংলাদেশের মন্ত্রিসভা** গণপ্রজাতন্ত্রী বাংলাদেশ সরকারের নির্বাহী বিভাগের প্রধান প্রতিষ্ঠান। আইনসভায় প্রণীত আইনের আলোকে মন্ত্রিসভা প্রধানমন্ত্রীর নেতৃত্বে সরকারের নীতি ও সিদ্ধান্ত বাস্তবায়ন করে এবং সম্পাদিত কার্যাবলীর জন্য সম্মিলিতভাবে জাতীয় সংসদের নিকট দায়বদ্ধ থাকে। বাংলাদেশের সংবিধানের ৭০নং অনুচ্ছেদ প্রধানমন্ত্রীর হাতে অনিয়ন্ত্রণীয় অপ্রতিদ্বন্দ্বী ক্ষমতা ন্যস্ত করেছে বলে সমালোচনা রয়েছে।

৫ই আগস্ট ২০২৪ প্রাক্তন প্রধানমন্ত্রী শেখ হাসিনা পলায়নের পর ৬ই আগস্ট ২০২৪ রাষ্ট্রপতি মোহাম্মদ সাহাবুদ্দিন মন্ত্রিসভা ভেঙে দেন।

পরবর্তীতে ১২ই ফেব্রুয়ারি ২০২৬, ১৩শ জাতীয় সংসদ নির্বাচনের মাধ্যমে নির্বাচিত বিএনপি সরকার ১৭ই ফেব্রুয়ারি ২০২৬ শপথ পাঠ করে। বর্তমান মন্ত্রিসভায় প্রধানমন্ত্রী তারেক রহমান ব্যতীত ২৫ জন পূর্ণমন্ত্রী ও ২৪ জন প্রতিমন্ত্রী রয়েছেন।

## মন্ত্রিসভা
বাংলাদেশের সংবিধানের চতুর্থ ভাগের দ্বিতীয় পরিচ্ছেদে প্রধানমন্ত্রী ও মন্ত্রিসভা সংক্রান্ত বিধিমালা রয়েছে।

মন্ত্রিসভার মন্ত্রীদের মর্যাদাক্রম নিম্নলিখিত,
***মন্ত্রী বা পূর্ণাঙ্গ মন্ত্রী**: মন্ত্রিসভার সদস্য; একটি বা একাধিক মন্ত্রণালয়ের কার্যনির্বাহক।
***প্রতিমন্ত্রী**: নিম্নপদস্থ মন্ত্রী; কোন পূর্ণমন্ত্রীর অধীনে বা স্বতন্ত্রভাবে একটি মন্ত্রণালয়ের দায়িত্বে থাকেন।

## মন্ত্রিসভার সদস্যগণ

### পূর্ণমন্ত্রীগণ

### প্রতিমন্ত্রীগণ

## মন্ত্রণালয় সমূহ

## আরও দেখুন
* বাংলাদেশের জাতীয় সংসদের সদস্যদের তালিকা
* জাতীয় সংসদ নির্বাচন
* বাংলাদেশের জাতীয় সংসদের নির্বাচনী এলাকার তালিকা

## তথ্যসূত্র

বিষয়শ্রেণী:বাংলাদেশ সরকার
বিষয়শ্রেণী:জাতীয় মন্ত্রিসভা
*
বিষয়শ্রেণী:বাংলাদেশের মন্ত্রিসভা
ইয়াকুবী

**আহমাদ ইবনে আবু ইয়াকুব ইবনে জাফর ইবনে ওহাব ইবনে ওয়াদিহ আল-ইয়াকুবী** (মৃত্যু: ৮৯৭/৯৮), অপর নাম **আহমাদ আল-ইয়াকুবী**, বা **ইয়াকুবী**, ছিলেন একজন মুসলিম ইতিহাসবিদ ও ভূগোলবিদ এবং সম্ভবত ইসলামের মধ্যযুগে বিশ্ব সংস্কৃতির প্রথম ইতিহাসবিদ।

## জীবনী
শিয়াদের প্রতি তার সহানুভূতিশীলতা তার রচনাবলীতে পরিদৃষ্ট হয়।

## রচনাবলী
* *[[তা'রিখ ইবনে ওয়াদিহ]]* (*ইবনে ওয়াদিহ-এর কালপঞ্জী*)
* *[[কিতাব আল-বুলদান]]* (*দেশসমূহের পুস্তক*)

## আরও দেখুন
* List of Islamic scholars

## তথ্যসূত্র

## বহিঃসংযোগ

বিষয়শ্রেণী:৯ম শতাব্দীতে জন্ম
বিষয়শ্রেণী:৮৯৭-এ মৃত্যু
বিষয়শ্রেণী:ইরাকি শিয়া মুসলিম
বিষয়শ্রেণী:৯ম শতাব্দীর ভূগোলবিদ
বিষয়শ্রেণী:১০ম শতাব্দীর ভূগোলবিদ
বিষয়শ্রেণী:মধ্যযুগীয় ইসলামি ভ্রমণ লেখক
সীতা (১৯৩৪-এর চলচ্চিত্র)

থাম্ব|সীতা দেবী
**সীতা** দেবকী বসু পরিচালিত ১৯৩৪ সালে মুক্তিপ্রাপ্ত ভারতীয় চলচ্চিত্র। এটি ১৯৩৪ সালে প্রথম কোন ভারতীয় চলচ্চিত্র হিসাবে আন্তর্জাতিক চলচ্চিত্র উৎসব ২য় ভেনিস চলচ্চিত্র উৎসবে প্রদর্শিত হয় এবং সন্মানিক ডিপ্লোমা লাভ করে। এই চলচ্চিত্রে অভিনয় করেন গুল হামিদ, রাম চরিত্রে পৃথ্বীরাজ কাপুর এবং সীতা চরিত্রে অভিনয় করেন দুর্গা খোটে।

## তথ্যসূত্র

## বহিঃসংযোগ

বিষয়শ্রেণী:বাংলা ভাষার চলচ্চিত্র
বিষয়শ্রেণী:ভারতীয় চলচ্চিত্র
বিষয়শ্রেণী:১৯৩৪-এর চলচ্চিত্র
বিষয়শ্রেণী:১৯৩০-এর দশকের বাংলা ভাষার চলচ্চিত্র
বিষয়শ্রেণী:বাংলা ভাষার ভারতীয় চলচ্চিত্র
বিষয়শ্রেণী:ভারতীয় সাদাকালো চলচ্চিত্র
নর্থ বেঙ্গল পেপার মিলস

**নর্থ বেঙ্গল পেপার মিল** পাবনার পাকশিতে অবস্থিত বাংলদেশের অন্যতম একটি কাগজ কল।

## পটভূমি
পাকিস্তানি ইন্ডাস্ট্রিয়াল ডেভেলপমেন্ট কর্পোরেশন ১৯৬৪ সালের এপ্রিল মাসে প্রকল্প পরিকল্পনা অনুমোদন করেন। এ সময় প্রথম প্রজেক্ট ইনচার্জ হিসাবে এম ওয়াজির ইমাম দায়িত্ব গ্রহণ করেন। ১৯৬৫-৬৬ সালে ১শ’ ৩৩ দশমিক ৭১ একর জমি অধিগ্রহণ করা হয়। ২৫ ফেব্রুয়ারি ১৯৬৬ সালে পাকিস্তান সরকার ও দাতাদের মধ্যে চুক্তি স্বাক্ষরিত হয়। ৩ মার্চ ১৯৬৭ সালে মিলের নির্মাণ কাজ শুরু হয়। নির্মাণ কাজ শেষ হয় ১৯৭০ সালের জুন মাসে। 
দাতা দেশ জার্মানি, ইতালি, ফ্রান্স আর্থিক সহায়তা দেয়। মূলত দেশের বিভিন্ন চিনিকল থেকে প্রাপ্ত আখের ছোবড়া (ব্যাগাস)-এর ওপরে ভিত্তি করেই মিলটি স্থাপিত হয়। এ আখের ছোবড়া (ব্যাগাস) পাকশী নর্থ বেঙ্গল পেপার মিলের মূল কাঁচামাল। এছাড়া সিলেট পাল্প, বেদেশী পাল্প, পাটকাঠী, গমের নাড়া, কাঁচামাল হিসাবে ব্যবহৃত হয়। চিনিকলগুলো চিনি উৎপাদনের জন্য আখ মাড়াইয়ের পর উদ্বৃত্ত আখের ছোবড়া (ব্যাগাস) সড়ক ও রেলপথে মিলে আনা হতো। নর্থ বেঙ্গল পেপার মিল কাগজ সভ্যতার ইতিহাসে অত্যাধুনিক মিল হিসাবে পরিচিতি পেয়েছিল। এই মিলের কাগজ উৎপাদন প্রক্রিয়া উন্নত ব্যাগাস ডাইজেস্টার পাল্প মিলওয়াশিং, স্কিনিং, রিচিং, রিফাইনিং, ওয়েবারজেশন, ডায়িং, ক্যালেন্ডারিং, রিউইনজিং, ফিনিশিং। 
দৈনিক ৬০ মেট্রিকটন (৬৫ জিএসএস) ভিত্তিতে বার্ষিক ১৫ হাজার মেট্রিকটন প্রডাক্ট মিক্সড ভিত্তিতে সাদা ছাপা বাদামি, মেনিফোল্ড, ব্লু ম্যাচ ইত্যাদি কাগজের উৎপাদন শুরু হয় ২৫ জুলাই ১৯৭০ সালে। ১৯৭০-৭১ সালে পরীক্ষামূলকভাবে প্রথমে ২ হাজার ৬শ’ ৫৭ মেট্রিকটন কাগজ উৎপাদিত হয়। কিন্তু মার্চ ১৯৭১ থেকে জুন ১৯৭৩ পর্যন্ত মুক্তিযুদ্ধ এবং তৎপরবর্তী মেরামতের জন্য মিলটি বন্ধ থাকে। এরপর ১৯৭৫ সালের মার্চ মাস থেকে ১৩১ জন কর্মকর্তা এবং ১১৩৮ শ্রমিক-কর্মচারী নিয়ে নর্থবেঙ্গল পেপার মিল বাণিজ্যিকভাবে উৎপাদন শুরু করে।

## তথ্যসূত্র

বিষয়শ্রেণী:বাংলাদেশের কোম্পানি
বিষয়শ্রেণী:কাগজ শিল্প
আমির হোসেন আমু

**আমির হোসেন আমু** (জন্ম: ১ জানুয়ারি ১৯৪০) একজন বাংলাদেশী রাজনীতিবিদ। তিনি আওয়ামী লীগের একজন বর্ষীয়ান নেতা এবং সাবেক শিল্পমন্ত্রী। বর্তমানে তিনি আওয়ামী লীগ নেতৃত্বাধীন ১৪ দলীয় মহাজোটের সমন্বয়ক ও মুখপাত্র।

## জন্ম ও প্রাথমিক জীবন
আমির হোসেন আমু ১৯৪০ সালের ১লা জানুয়ারি তদানীন্তন বরিশাল ঝালকাঠি মহকুমায় জন্মগ্রহণ করেন। তার পিতা মোঃ মোয়াজ্জেম হোসেন এবং মাতা আকলিমা খাতুন। তিনি ১৯৬৫ সালে বরিশাল বিএম কলেজ থেকে বিএ এবং ১৯৬৮ সালে বরিশাল আইন মহাবিদ্যালয় থেকে এলএলবি ডিগ্রি অর্জন করেন।

## রাজনৈতিক ও কর্মজীবন
আমু ছাত্রজীবন থেকেই সমাজতান্ত্রিক রাজনীতির সাথে জড়িত ছিলেন। তিনি ১৯৫৯ সাল থেকে ১৯৬৪ সাল পর্যন্ত বরিশাল জেলা ছাত্রলীগের সাধারণ সম্পাদক ও সভাপতির দায়িত্ব পালন করেন। তিনি ১৯৬২ সালের সর্বদলীয় ছাত্র সংগ্রাম কমিটির আহবায়ক হন।

১৯৬৪ সালে তিনি জেলা ছাত্রলীগের সভাপতির দায়িত্ব পালন করেন এবং সে সময় মিস ফাতেমা জিন্নাহর নির্বাচনের সর্বদলীয় নির্বাচন কমিটির আহ্ববায়ক ছিলেন। ১৯৬৫ সালে আমু ছাত্রলীগের কেন্দ্রীয় প্রচার সম্পাদক নির্বাচিত হন। ১৯৭০ সালে আইন পেশায় নিয়োজিত হন। ১৯৭০ সালের প্রাদশিক পরিষদ নির্বাচনে তিনি বরিশাল সদর আসন থেকে জয়লাভ করেন। ১৯৭২ সালে আমু যুবলীগের প্রতিষ্ঠাতা প্রেসিডিয়াম সদস্য হিসাবে মনোনীত হন। ১৯৭৩ সালের প্রথম জাতীয় সংসদ নির্বাচনে তিনি বাংলাদেশ আওয়ামী লীগের প্রার্থী হিসেবে তৎকালীন বাকেরগঞ্জ-৭ আসন থেকে সংসদ সদস্য নির্বাচিত হন। ১৯৭৮-১৯৮৬ সাল পর্যন্ত তিনি যুবলীগের চেয়ারম্যান ছিলেন। ১৯৮০ সালে তিনি বরিশাল ও ঝালকাঠী জিলা আওয়ামী লীগের সভাপতির দায়িত্ব পালন করেন। তিনি ১৯৮১ হতে ১৯৯২ সাল পর্যন্ত বাংলাদেশ আওয়ামী লীগের কেন্দ্রীয় যুগ্মসম্পাদক ছিলেন। তিনি ১৯৯২ সালে বাংলাদেশ আওয়ামী লীগের কেন্দ্রীয় কমিটির প্রেসিডিয়াম সদস্য নির্বাচিত হন। ২০০৬-০৮ সাল পর্যন্ত তত্বাবধায়ক সরকারের আমলে শেখ হাসিনা যখন বন্দী ছিলেন তখন যে কয়জন নেতা দলের নেতৃত্বে ছিলেন আমু তাদের মধ্যে একজন। ২১ নভেম্বর ২০১৩ তারিখে তিনি ভূমি এবং দুর্যোগ ব্যবস্থাপনা ও ত্রাণ মন্ত্রণালয়ের মন্ত্রী হিসাবে দায়িত্বপ্রাপ্ত হন। ২০১৪ সালের জাতীয় সংসদ নির্বাচনে তিনি সংসদ সদস্য নির্বাচিত হন এবং গণপ্রজাতন্ত্রী বাংলাদেশ সরকারের শিল্পমন্ত্রীর দায়িত্ব পান। ২০২৪ সালে ছাত্র-জনতার অভ্যুত্থানের মাধ্যমে আওয়ামী লীগ সরকারের পতনের পর রাষ্ট্রপতি মোহাম্মদ সাহাবুদ্দিন জাতীয় সংসদ বিলুপ্ত করলে তিনি সংসদ সদস্য পদ হারান।

## আরও দেখুন
* শিল্প মন্ত্রণালয়
* বাংলাদেশের মন্ত্রিসভা

## তথ্যসূত্র

বিষয়শ্রেণী:১৯৪০-এ জন্ম
বিষয়শ্রেণী:জীবিত ব্যক্তি
বিষয়শ্রেণী:প্রথম জাতীয় সংসদ সদস্য
বিষয়শ্রেণী:নবম জাতীয় সংসদ সদস্য
বিষয়শ্রেণী:দশম জাতীয় সংসদ সদস্য
বিষয়শ্রেণী:একাদশ জাতীয় সংসদ সদস্য
বিষয়শ্রেণী:দ্বাদশ জাতীয় সংসদ সদস্য
বিষয়শ্রেণী:ঝালকাঠি জেলার রাজনীতিবিদ
বিষয়শ্রেণী:ঝালকাঠি জেলার আইনজীবী
বিষয়শ্রেণী:বাংলাদেশের খাদ্যমন্ত্রী
বিষয়শ্রেণী:বাংলাদেশের শিল্পমন্ত্রী
বিষয়শ্রেণী:বাংলাদেশ কৃষক শ্রমিক আওয়ামী লীগের রাজনীতিবিদ
বিষয়শ্রেণী:বাংলাদেশ আওয়ামী লীগের রাজনীতিবিদ
বিষয়শ্রেণী:বাংলাদেশের স্বাধীনতা যুদ্ধে জড়িত ব্যক্তি
বিষয়শ্রেণী:শেখ হাসিনার তৃতীয় মন্ত্রিসভার সদস্য
বিষয়শ্রেণী:বাংলাদেশের ভূমিমন্ত্রী
বিষয়শ্রেণী:ঝালকাঠি সদর উপজেলার ব্যক্তি
বিষয়শ্রেণী:সরকারি ব্রজমোহন কলেজের প্রাক্তন শিক্ষার্থী
বিষয়শ্রেণী:ঢাকা বিশ্ববিদ্যালয়ের প্রাক্তন শিক্ষার্থী
বিষয়শ্রেণী:বরিশাল ল' কলেজের প্রাক্তন শিক্ষার্থী
বিষয়শ্রেণী:২০শ শতাব্দীর বাঙালি
বিষয়শ্রেণী:২১শ শতাব্দীর বাঙালি
এয়ারটেল ডিজিটাল টিভি

**এয়ারটেল ডিজিটাল টিভি** ভারতীয় স্যাটেলাইট থেকে সরাসরি প্রচারিত সেবা প্রতিষ্ঠান, যেটি পরিচালনা করে ভারতী এয়ারটেল। এই স্যাটেলাইট সেবা চালু হয় ২০০৮ সালে, যেটি স্যাটেলাইট থেকে ছবি ও শব্দ সরাসরি ভারতের বাসাবাড়ির টেলিভিশন সেটে সম্প্রচার করে। 

২০১৪ সালের ২৮ নভেম্বর অনুযায়ী, এর চ্যানেল ও সেবার সংখ্যা ৩৮৩, যার মধ্যে ২৫টি হাই ডেফিনেশন (এইচডি) চ্যানেল আছে।

## তথ্যসূত্র

## বহিঃসংযোগ
* 

বিষয়শ্রেণী:টেলিভিশন নেটওয়ার্ক
বিষয়শ্রেণী:ভারতীয় মার্কা
বিষয়শ্রেণী:২০০৮-এ দিল্লিতে প্রতিষ্ঠিত
বিষয়শ্রেণী:ভারতের টেলিভিশন নেটওয়ার্ক
বিষয়শ্রেণী:ভারতী এয়ারটেল
বিষয়শ্রেণী:২০০৮-এ প্রতিষ্ঠিত ভারতীয় কোম্পানি
বিষয়শ্রেণী:সরাসরি সম্প্রচার স্যাটেলাইট পরিষেবা
বিষয়শ্রেণী:ডিজিটাল টেলিভিশন
বিষয়শ্রেণী:হাই-ডেফিনিশন টেলিভিশন
বিষয়শ্রেণী:২০০৬-এ প্রতিষ্ঠিত ভারতীয় কোম্পানি
বিষয়শ্রেণী:২০০৬-এ দিল্লিতে প্রতিষ্ঠিত
বিষয়শ্রেণী:২০০৮-এ প্রতিষ্ঠিত গণমাধ্যম কোম্পানি
নাসির জাভেদ

**নাসির জাভেদ** (জন্ম: ২১ জুন, ১৯৬৬) পাঞ্জাবের লাহোরে জন্মগ্রহণকারী ও পাকিস্তানি বংশোদ্ভূত মার্কিন ক্রিকেটার। মার্কিন যুক্তরাষ্ট্রের ক্রিকেট দলের অন্যতম সদস্য তিনি। দলে তিনি মূলতঃ বোলার হিসেবে দায়িত্ব পালন করেছেন। ডানহাতে ব্যাটিংয়ের পাশাপাশি লেগ ব্রেক গুগলি বলে পারদর্শীতা দেখিয়েছেন।

## খেলোয়াড়ী জীবন
১৯৮৪-৮৫ মৌসুমে লাহোর সিটি’র পক্ষে প্রথম-শ্রেণীর ক্রিকেটে অংশগ্রহণের মাধ্যমে খেলোয়াড়ী জীবনের সূত্রপাত ঘটে তার। এরপর ১৯৮৬-৮৭ মৌসুমে সার্ভিস ইন্ডাস্ট্রিজের পক্ষে খেলেন। পরবর্তীতে তিনি মার্কিন যুক্তরাষ্ট্রে অভিবাসিত হন। ১৯৯৮-৯৯ মৌসুমে জামাইকায় রেড স্ট্রিপ বোলে খেলেন। এরপর ২০০১ সালে কানাডা ও ২০০২ সালে আর্জেন্টিনায় অনুষ্ঠিত আইসিসি প্রতিযোগিতায় অংশ নেন। এছাড়াও, ২০০৪ সালে আইসিসি ছয়-জাতি চ্যালেঞ্জ প্রতিযোগিতায় খেলেন ও শিরোপা লাভে দলকে সহায়তা করেন। এরফলে মার্কিন দল ইংল্যান্ডে অনুষ্ঠিত ২০০৪ সালের আইসিসি চ্যাম্পিয়ন্স ট্রফিতে খেলার সুযোগ লাভ করে। মার্কিন দলের পক্ষে দ্বিতীয়বারের মতো একদিনের আন্তর্জাতিকে অংশ নেন। কিন্তু রোজ বোলে অনুষ্ঠিত খেলায় অস্ট্রেলিয়ার কাছে তার দল বিরাট ব্যবধানে পরাভূত হয়। এরপর ২০০৫ সালের আইসিসি ট্রফিতেও মার্কিন দলের পক্ষে খেলেন।

## তথ্যসূত্র

## আরও দেখুন
* মার্কিন যুক্তরাষ্ট্র জাতীয় ক্রিকেট দল

## বহিঃসংযোগ
*Cricinfo page on Nasir Javed
*CricketArchive page on Nasir Javed

বিষয়শ্রেণী:মার্কিন ক্রিকেটার
বিষয়শ্রেণী:১৯৬৬-এ জন্ম
বিষয়শ্রেণী:জীবিত ব্যক্তি
বিষয়শ্রেণী:মার্কিন যুক্তরাষ্ট্রের একদিনের আন্তর্জাতিক ক্রিকেটার
বিষয়শ্রেণী:পাকিস্তানি ক্রিকেটার
বিষয়শ্রেণী:লাহোর থেকে আগত ক্রিকেটার
বিষয়শ্রেণী:মার্কিন যুক্তরাষ্ট্রে পাকিস্তানি অভিবাসী
বিষয়শ্রেণী:সার্ভিস ইন্ডাস্ট্রিজের ক্রিকেটার
বিষয়শ্রেণী:লাহোর সিটি হোয়াইটসের ক্রিকেটার
বিষয়শ্রেণী:লাহোর সিটির ক্রিকেটার
বিষয়শ্রেণী:মার্কিন যুক্তরাষ্ট্র জাতীয় ক্রিকেট দলের কোচ
বিষয়শ্রেণী:মার্কিন ক্রিকেট কোচ
বিষয়শ্রেণী:পাকিস্তানি ক্রিকেট কোচ
বিষয়শ্রেণী:২১শ শতাব্দীর মার্কিন পুরুষ ক্রীড়াবিদ
বিষয়শ্রেণী:পাকিস্তানি বংশোদ্ভূত ক্রীড়াবিদ
বিষয়শ্রেণী:পাকিস্তানি বংশোদ্ভূত মার্কিন ব্যক্তি
গৌরীপুর সরকারি কলেজ

**গৌরীপুর সরকারি কলেজ** বৃহত্তর ময়মনসিংহের অন্যতম প্রধান উচ্চমাধ্যমিক ও স্নাতক শিক্ষা প্রদানকারি প্রসিদ্ধ সরকারি শিক্ষাপ্রতিষ্ঠান। অর্ধশত বছর বয়সী গৌরীপুর সরকারি কলেজ ময়মনসিংহের গৌরীপুর উপজেলার পৌর এলাকায় প্রতিষ্ঠিত।

## প্রাতিষ্ঠানিক ব্যবস্থা
সুপ্রশস্ত মনোরম ক্যাম্পাস সমৃদ্ধ এই কলেজে উচ্চমাধ্যমিক, স্নাতক ও ডিগ্রি শ্রেণিতে পাঠদান কার্যক্রম পরিচালিত হয়। প্রতি কার্যদিবসে সকাল ১০ টা থেকে বিকাল ৪ টা পর্যন্ত পাঠদান করা হয়।
উচ্চমাধ্যমিক পর্যায়ে বিজ্ঞান, মানবিক, ব্যবসায় শিক্ষা বিভাগে অধ্যয়নের সুযোগ রয়েছে। জাতীয় বিশ্ববিদ্যালয়ের আওতাভুক্ত ডিগ্রি শ্রেণীতে ও স্নাতক শ্রেণীতে ৬টি বিষয়ে অধ্যায়নের সুযোগও রয়েছে।
কলেজটিতে বিএনসিসি, রোভার স্কাউট রয়েছে।

তাছাড়াও শিক্ষার্থীদের জন্য কমনরুম, ক্যান্টিন, খেলার জন্য মাঠ এবং ছাত্রাবাস রয়েছে।

## বহিঃসংযোগ

*গৌরীপুর সরকারি কলেজ সম্পর্কে 
*গৌরীপুর সরকারি কলেজ ৫০ বছরে পা রাখছে আজ

## তথ্যসূত্র

বিষয়শ্রেণী:ময়মনসিংহ জেলার মহাবিদ্যালয়
বিষয়শ্রেণী:১৯৬৪-এ প্রতিষ্ঠিত শিক্ষাপ্রতিষ্ঠান
বিষয়শ্রেণী:১৯৬৪-এ পূর্ব পাকিস্তানে প্রতিষ্ঠিত
প্রতিদান (চলচ্চিত্র)

***প্রতিদান*** হলো প্রভাত রায় পরিচালিত ১৯৮৩ সালের ভারতীয় বাংলা ভাষার একটি চলচ্চিত্র। এতে মুখ্য ভূমিকায় অভিনয় করেছেন ভিক্টর বন্দ্যোপাধ্যায়, নাসিরুদ্দিন শাহ্, শর্মিলা ঠাকুর, লিলি চক্রবর্তী এবং রঞ্জিত মল্লিক।

## অভিনয়শিল্পী
* ভিক্টর বন্দ্যোপাধ্যায়
* নাসিরুদ্দিন শাহ্
* শর্মিলা ঠাকুর
* লিলি চক্রবর্তী
* রঞ্জিত মল্লিক
* তরুণ কুমার
* রূপক মজুমদার
* তরুণ মিত্র
* মনু মুখোপাধ্যায়

## তথ্যসূত্র

## বহিঃসংযোগ
* 

বিষয়শ্রেণী:১৯৮৩-এর চলচ্চিত্র
বিষয়শ্রেণী:ভারতীয় চলচ্চিত্র
বিষয়শ্রেণী:বাংলা ভাষার চলচ্চিত্র
বিষয়শ্রেণী:১৯৮০-এর দশকের বাংলা ভাষার চলচ্চিত্র
বিষয়শ্রেণী:বাংলা ভাষার ভারতীয় চলচ্চিত্র
পৃথিবীর ইতিহাস: প্রাচীন যুগ

***পৃথিবীর ইতিহাস: প্রাচীন যুগ*** রুশ লেখক ফিওদর করোভকিন রচিত একটি ইতিহাস গ্রন্থ। রাশিয়ার প্রগতি প্রকাশন থেকে ১৯৮১ সালে এটি সর্বপ্রথম রুশ ভাষায় গ্রন্থাকারে প্রকাশিত হয়। পরবর্তীতে ১৯৮৩ সালে বাংলায় এবং ১৯৮৫ সালে ইংরেজি ভাষায় এর অনুবাদ প্রকাশিত হয়।

## তথ্যসূত্র

## বহিঃসংযোগ
*
*

বিষয়শ্রেণী:১৯৮১-এর বই
বিষয়শ্রেণী:রুশ বই
বিষয়শ্রেণী:ফিওদর করোভকিনের বই
বিষয়শ্রেণী:প্রগতি প্রকাশনের বই
বাংলাদেশের চিনি কলের তালিকা

এটি **বাংলাদেশের চিনি কলের তালিকা**; যেখানে বাংলাদেশের সকল চিনি উৎপাদনকারী এবং পরিশোধনকারী প্রতিষ্ঠানগুলোর সংক্ষিপ্ত বিবরণ দেয়া হয়েছে। ২০২২ সালে দেশের তিনটি চিনি কল বিদেশি প্রতিষ্ঠানকে তুলে দেওয়ার আলোচনা হচ্ছিল।

## সরকারি ব্যবস্থাপনায় পরিচালিত প্রতিষ্ঠান

## বে-সরকারি ব্যবস্থাপনায় পরিচালিত প্রতিষ্ঠান
লোকসানী সরকারি প্রতিষ্ঠানসমূহ *প্রাইভেটাইজেশন*-এর আওতায় ২ টি সরকারি চিনি কল 'বেসরকারি-ব্যবস্থাপনা'য় হস্তান্তর করা হয়েছে; এগুলো হলো:

## চিনি পরিশোধনকারী প্রতিষ্ঠান
চিনি উৎপাদনকারী প্রতিষ্ঠান ব্যতীতও বাংলাদেশে ৭ টি চিনি পরিশোধনকারী প্রতিষ্ঠান রয়েছে, যারা বিদেশ থেকে অপরিশোধিত চিনি (র' সুগার)আমদানী করে তা পরিশোধনের মাধ্যমে বাজারজাত করে থাকে; তবে এদের মধ্যে, দেশবন্ধু চিনি কল লিমিটেড চিনি পরিশোধনের মাধ্যমে বাজারজাত করার পাশাপাশি চিনি উৎপাদনও করে থাকে। চিনি পরিশোধন করে বাজারজাতকারী অবশিষ্ট প্রতিষ্ঠানগুলো হলো:

## আরও দেখুন
* বাংলাদেশের শিল্প;
* বাংলাদেশের চিনি শিল্প;
* বাংলাদেশ চিনি ও খাদ্য শিল্প করপোরেশন।

## তথ্যসূত্র

## বহিঃসংযোগ
* বাংলাদেশের চিনি কলগুলোর নাম ও যোগাযোগের ঠিকানা।

বিষয়শ্রেণী:বাংলাদেশের কোম্পানি
বিষয়শ্রেণী:বাংলাদেশের কোম্পানির তালিকা
কুষ্টিয়া চিনি কল লিমিটেড

**কুষ্টিয়া চিনি কল লিমিটেড** বাংলাদেশের কুষ্টিয়া জেলায় অবস্থিত একটি ভারী শিল্প প্রতিষ্ঠান। এটি বাংলাদেশের অন্যতম প্রধান একটি চিনি কল। লোকসানের কারণে ২০২০-২০২১ অর্থ বছরে চিনি কলটি বন্ধ ঘোষণা করা হয়।

## অবস্থান

বাংলাদেশের দক্ষিণ-পশ্চিমাঞ্চলের কুষ্টিয়ার জগতিতে এই শিল্প কারখানাটি অবস্থিত;

## ইতিহাস

১৯৬১ সালে এই শিল্প প্রতিষ্ঠানটির নির্মাণ কাজ শুরু হয়ে ১৯৬৫ সালে সমাপ্ত হয় এবং ১৯৬৫-৬৬ সাল থেকে এটি চিনি উৎপাদন শুরু করে। স্বাধীনতা লাভের পর, ১৯৭২ সালে বাংলাদেশ সরকার এই প্রতিষ্ঠানটিকে রাষ্ট্রায়ত্ত্ব প্রতিষ্ঠান হিসেবে ঘোষণা করে।

## অবকাঠামো

এই বৃহদায়তন শিল্প-কমপ্লেক্সটি চিনি কারখানা, বাণিজ্যিক খামার ও জৈব সারকারখানা এবং অফিস ও আবাসন ভবনের সমন্বয়ে গঠিত। এখানে চিনি মজুদ করে রাখার জন্য প্রতিটি ৬৫০০  মেট্রিক টন ধারণ ক্ষমতার দুটি গুদাম ঘর রয়েছে।

## উৎপাদন ক্ষমতা

এই মিলের দৈনিক আখ মাড়াই করার ক্ষমতা ১৫২৪ মেট্রিক টন এবং উৎপাদনের ক্ষমতা ১৫০০০   মেট্রিক টন।

## উৎপাদিত পণ্য

* চিনি
* চিটাগুড়, 
* ব্যাগাস
* প্রেসমাড।

## আরও দেখুন

* বাংলাদেশ চিনি ও খাদ্য শিল্প করপোরেশন
* বাংলাদেশের চিনি কলের তালিকা

## তথ্যসূত্র

## বহিঃসংযোগ

* কুষ্টিয়া চিনি কল লিমিটেড - বাংলাদেশ চিনি ও খাদ্য শিল্প করপোরেশন-এর তথ্য বাতায়ন। 
* বাংলাদেশের চিনি কলগুলোর নাম ও যোগাযোগের ঠিকানা।

বিষয়শ্রেণী:১৯৬১-এ পূর্ব পাকিস্তানে প্রতিষ্ঠিত
বিষয়শ্রেণী:বাংলাদেশের চিনিকল
বিষয়শ্রেণী:কুষ্টিয়া জেলার শিল্পপ্রতিষ্ঠান
বিষয়শ্রেণী:কুষ্টিয়া ভিত্তিক সংগঠন
বিষয়শ্রেণী:কুষ্টিয়ার অর্থনীতি
সেতাবগঞ্জ চিনি কল লিমিটেড

**সেতাবগঞ্জ চিনি কল লিমিটেড** বাংলাদেশের দিনাজপুর জেলা এর বোচাগঞ্জে অবস্থিত একমাত্র ভারী শিল্প প্রতিষ্ঠান এবং বাংলাদেশের অন্যতম প্রধান একটি চিনি কল।

## অবস্থান
বাংলাদেশের উত্তরাঞ্চলের রংপুর বিভাগের দিনাজপুর জেলার বোচাগঞ্জ উপজেলার সেতাবগঞ্জ পৌরসভায় উত্তরবঙ্গের দ্বিতীয় বৃহত্তম এই চিনি শিল্প কমপ্লেক্সটি অবস্থিত। উপজেলা সদর হতে চিনি কলটি প্রায় ৫০০ মিটার  দক্ষিণ-পশ্চিমে অবস্থিত।

## ইতিহাস
১৯৩৩ সালে এই শিল্প প্রতিষ্ঠানটি ব্যক্তিগত উদ্যোক্তাদের অধীনে স্থাপিত হয়; এর অধীনে একটি চিনি কারখানা ও একটি আবাসিক কমপ্লেক্স নির্মিত হয়। স্বাধীনতা লাভের পর, ১৯৭২ সালে বাংলাদেশ সরকার এই প্রতিষ্ঠানটিকে রাষ্ট্রায়াত্ত্ব প্রতিষ্ঠান হিসেবে ঘোষণা করে।

সুগরমল আগরওয়াল ও নাগরমল আগরওয়াল নামীয় দুই ভাই ১৯৩৩ সাল থেকে ১৯৭৩ সাল পর্যন্ত সেতাবগঞ্জ চিনি কলটি পরিচালনা করলেও ১৯৭১ সালের স্বাধীনতা যুদ্ধের সময় চিনিকলটির মেশিনপত্র ধ্বংস হওয়ায় ১৯৭৪ সালে মিলটি লে-অফ ঘোষণা করে দেয়; তবে সরকারী ব্যবস্থাপনায় ১৯৮২ সালে মিলটিতে আধুনিক যন্ত্রপাতি স্থাপন করে পুনরায় উৎপাদন শুরু করা হয়।

## অবকাঠামো
এই বৃহদায়তন শিল্প-কমপ্লেক্সটি চিনি কারখানা, বাণিজ্যিক খামার ও জৈব সারকারখানা এবং অফিস ও আবাসন ভবনের সমন্বয়ে গঠিত।

## উৎপাদন ক্ষমতা
প্রতি বছর মৌসমে প্রায় ১২,০৫০ টন চিনি উৎপাদন করা হয় উক্ত সেতাবগঞ্জ চিনিকল থেকে। আখ উপযোগি জমির পরিমাণ প্রায় ২৫০০ একর এবং আখ চাষী শ্রমিকদের জনসংখ্যা ৬০০০।

## উৎপাদিত পণ্য
*চিনি
এছাড়াও চিটাগুড়, ব্যাগাস ও প্রেসমাড অন্যতম উপজাত-দ্রব্য।মধু

## আরও দেখুন
* বাংলাদেশ চিনি ও খাদ্য শিল্প করপোরেশন
* বাংলাদেশের চিনি কলের তালিকা

## তথ্যসূত্র

## বহিঃসংযোগ
* সেতাবগঞ্জ চিনি কল লিমিটেড - বাংলাদেশ চিনি ও খাদ্য শিল্প করপোরেশন-এর তথ্য বাতায়ন।
* সেতাবগঞ্জ চিনি কল লিমিটেড - বোচাগঞ্জ উপজেলা-এর তথ্য বাতায়ন।
* বাংলাদেশের চিনি কলগুলোর নাম ও যোগাযোগের ঠিকানা।

বিষয়শ্রেণী:১৯৩৩-এ প্রতিষ্ঠিত
বিষয়শ্রেণী:বাংলাদেশের চিনিকল
বিষয়শ্রেণী:দিনাজপুর
জয়পুরহাট চিনি কল লিমিটেড

**জয়পুরহাট চিনি কল লিমিটেড** বাংলাদেশের জয়পুরহাট জেলায় অবস্থিত একটি ভারী শিল্প প্রতিষ্ঠান।

## অবস্থান
বাংলাদেশের উত্তর-পশ্চিমাঞ্চলের রাজশাহী বিভাগের জয়পুরহাট জেলায় এই শিল্প কমপ্লেক্সটি অবস্থিত।

## ইতিহাস
১৯৬০ সালে এই শিল্প প্রতিষ্ঠানটির নির্মাণ কাজ শুরু হয়ে ১৯৬৩ সালে সমাপ্ত হয় এবং ১৯৬২-৬৩ সাল থেকে এখানে চিনি উৎপাদন শুরু হয়। স্বাধীনতা লাভের পর, ১৯৭২ সালে বাংলাদেশ সরকার এই প্রতিষ্ঠানটিকে রাষ্ট্রায়ত্ত্ব প্রতিষ্ঠান হিসেবে ঘোষণা করে।

## অবকাঠামো
এই বৃহদায়তন শিল্প-কমপ্লেক্সটি চিনি কারখানা, বাণিজ্যিক খামার ও জৈব সারকারখানা এবং অফিস ও আবাসন ভবনের সমন্বয়ে গঠিত।

## উৎপাদিত পণ্য
*চিনি
* চিটাগুড়, 
* ব্যাগাস 
* প্রেসমাড।

## আরও দেখুন
* বাংলাদেশ চিনি ও খাদ্য শিল্প করপোরেশন
* বাংলাদেশের চিনি কলের তালিকা

## তথ্যসূত্র

## বহিঃসংযোগ
* জয়পুরহাট চিনি কল লিমিটেড - বাংলাদেশ চিনি ও খাদ্য শিল্প করপোরেশন-এর তথ্য বাতায়ন।
* জয়পুরহাট চিনি কল  - জাতীয় তথ্য বাতায়ন।

বিষয়শ্রেণী:১৯৬০-এ প্রতিষ্ঠিত
বিষয়শ্রেণী:বাংলাদেশের চিনিকল
বিষয়শ্রেণী:জয়পুরহাট
বিষয়শ্রেণী:রাজশাহী বিভাগের ভবন ও স্থাপনা
বিষয়শ্রেণী:১৯৬৩-এ পূর্ব পাকিস্তানে প্রতিষ্ঠিত
জিল বাংলা চিনি কল লিমিটেড

**জিল বাংলা চিনি কল লিমিটেড** বাংলাদেশের জামালপুর জেলার অবস্থিত একটি ভারী শিল্প প্রতিষ্ঠান। এটি সরকারি ব্যবস্থাপনায় স্থাপিত প্রথম ৩টি চিনি কলের অন্যতম একটি।

## অবস্থান
বাংলাদেশের মধ্য-পূর্বাঞ্চলের ময়মনসিংহ বিভাগের জামালপুর জেলার দেওয়ানগঞ্জ উপজেলায় এই শিল্প কমপ্লেক্সটি অবস্থিত।

## ইতিহাস
১৯৫৭ সালে এই শিল্প প্রতিষ্ঠানটি তৈরি করা শুর হয়ে ১৯৫৮ সালে সমাপ্ত হয় এবং ১৯৫৮-৫৯ সাল থেকে এখানে চিনি উৎপাদন শুরু হয়। স্বাধীনতা লাভের পর, ১৯৭২ সালে বাংলাদেশ সরকার এই প্রতিষ্ঠানটিকে রাষ্ট্রায়াত্ত্ব প্রতিষ্ঠান হিসেবে ঘোষণা করে।

## অবকাঠামো
এই বৃহদায়তন শিল্প-কমপ্লেক্সটি চিনি কারখানা, বাণিজ্যিক খামার ও জৈব সারকারখানা এবং অফিস ও আবাসন ভাবনের সমন্বয়ে গঠিত।

## উৎপাদন ক্ষমতা
এই মিলটির আখ মাড়াই ক্ষমতা ১,০১৬ মেট্রিক টন এবং চিনি উৎপাদন ক্ষমতা প্রায় ১০,১৫০ মেট্রিক টন।

## উৎপাদিত পণ্য
*চিনি
* চিটাগুড়, 
* ব্যাগাস ও 
* প্রেসমাড।

## আরও দেখুন
* বাংলাদেশ চিনি ও খাদ্য শিল্প করপোরেশন
* বাংলাদেশের চিনি কলের তালিকা

## তথ্যসূত্র

## বহিঃসংযোগ
* জিল বাংলা চিনি কল লিমিটেড - বাংলাদেশ চিনি ও খাদ্য শিল্প করপোরেশন-এর তথ্য বাতায়ন। 
* বাংলাদেশের চিনি কলগুলোর নাম ও যোগাযোগের ঠিকানা।

বিষয়শ্রেণী:১৯৫৭-এ প্রতিষ্ঠিত
বিষয়শ্রেণী:বাংলাদেশের চিনিকল
বিষয়শ্রেণী:জামালপুর
বাটু গুহাসমূহ

**বাটু গুহাসমূহ** (, , ) মালয়েশিয়ার কুয়ালালামপুর থেকে প্রায় ১৩ কিলোমিটার (৮ মাইল) উত্তরে অবস্থিত একটি চুনাপাথরের পাহাড় যা গোম্বাক জেলার পুরাতন গুহা মন্দির যেখানে পর্যাক্রমকি গুহা রয়েছে। এই পার্বত্য থেকে প্রবাহিত সাংগাই বাটু নদী থেকে এর নাম নেয়া হয়েছে বলে ধারণা করা হয়, এছাড়াও বাটু গুহা কাছাকাছি গ্রামের নাম।

ভারতের বাইরে পরিচিত হিন্দু মন্দিরগুলোর মধ্যে এটি একটি যা শ্বর মুরুগানের প্রতি নিবেদিত। বাটু কেভসের বয়স আনুমানিক ৪০ কোটি বছর। দক্ষিণ ভারতীয় ব্যবসায়ী কে.থাম্বুস্বামী পিল্লাই এই মন্দিরের প্রতিষ্ঠাতা। বাটু কেভসের মূল আকরসন গুহা। ভূমি থেকে ১০০ মিটার উচ্চতায় গুহাগুলো অবস্থিত। তিনটি বৃহদাকারের এবং বেশ কয়েকটি ক্ষুদ্রাকারের গুহা রয়েছে। সবচেয়ে বড়োটির নাম মন্দির গুহা। এর রয়েছে ১০০ মিটার উঁচু সিলিং। পূণ্যার্থীদের সে মন্দিরে পৌঁছাতে ২৭২টি সিড়ি বেয়ে উঠতে হয়। 

## তথ্যসূত্র

## বহিঃসংযোগ

* Tourism Malaysia - Batu Caves
* "Batu Caves now on world map for Hindu pilgrims". *The Star* (Kuala Lumpur). 23 November 2006.
* Batu Caves Famous Murugan Temple outside India, Hindu Devotional Blog.
* Murugan.org - Batu Caves
* How to get to Batu Caves by Train 
* Batu Caves Thaipusam Official Page
* Thaipusam at Batu Caves, Malaysia
* Cave fauna
* Rock Climbing in Batu Caves
* Thaipusam at Penang, Malaysia
* Visit Malaysia: Batu Caves, Selangor, Travel Blog

বিষয়শ্রেণী:মালয়েশিয়ার হিন্দু মন্দির
বিষয়শ্রেণী:মালয়েশিয়ার গুহা
বিষয়শ্রেণী:চুনাপাথর গুহা
বিষয়শ্রেণী:হিন্দু তীর্থস্থান
বিষয়শ্রেণী:মালয়েশিয়ায় হিন্দুধর্ম
বিষয়শ্রেণী:মালয়েশিয়ার হিন্দু গুহা মন্দির
বিষয়শ্রেণী:সেলেঙ্গরে জনবহুল স্থান
বিষয়শ্রেণী:সেলাঙ্গরের প্রকৃতি সাইট
বিষয়শ্রেণী:সেলাঙ্গরে ধর্মীয় ভবন এবং কাঠামো
বিষয়শ্রেণী:সেলাঙ্গরের ভূমিরূপ
বিষয়শ্রেণী:আরোহণ এলাকা
ঠাকুরগাঁও চিনি কল লিমিটেড

**ঠাকুরগাঁও চিনি কল লিমিটেড** বাংলাদেশের ঠাকুরগাঁও জেলায় অবস্থিত একমাত্র ভারী শিল্প প্রতিষ্ঠান। এটি বাংলাদেশের অন্যতম প্রধান একটি চিনি কল।

## অবস্থান
বাংলাদেশের উত্তরাঞ্চলের রংপুর বিভাগের ঠাকুরগাঁও জেলার সদর উপজেলার প্রধান সড়কে এই শিল্প কমপ্লেক্সটি অবস্থিত।

## ইতিহাস
১৯৫৬ সালে এই শিল্প প্রতিষ্ঠানটির নির্মাণ কাজ শুরু হয়ে ১৯৫৮ সালে সমাপ্ত হয় এবং ১৯৫৮-৫৯ সাল থেকে এটিতে চিনি উৎপাদন শুরু হয়। স্বাধীনতা লাভের পর, ১৯৭২ সালে বাংলাদেশ সরকার এই প্রতিষ্ঠানটিকে রাষ্ট্রায়াত্ত্ব প্রতিষ্ঠান হিসেবে ঘোষণা করে।

## অবকাঠামো
এই বৃহদায়তন শিল্প-কমপ্লেক্সটি চিনি কারখানা, বাণিজ্যিক খামার ও জৈব সারকারখানা এবং অফিস ও আবাসন ভাবনের সমন্বয়ে গঠিত।

## উৎপাদন ক্ষমতা
প্রতিষ্ঠাকালীন সময় এই মিলের দৈনিক আখ মাড়াই করার ক্ষমতা ছিলো ১,০১৬ মেট্রিক টন ও বার্ষিক চিনি উৎপাদন ক্ষমতা ছিল ১০,১৬০ মেট্রিক টন; তবে পরবর্তীতে ১৯৬৬-৬৭ মৌসুম থেকে এর আখ মাড়াই ক্ষমতা বৃদ্ধি করে দৈনিক ১,৫২৪ মেট্রিক টন এবং বার্ষিক চিনি উৎপাদনের ক্ষমতা ১৫,২৪০ মেট্রিক টন করা হয়।

## উৎপাদিত পণ্য
*চিনি
এছাড়াও চিটাগুড়, ব্যাগাস ও প্রেসমাড অন্যতম উপজাত-দ্রব্য ।
## চিত্রশালা

Partial view of the Mills of Thakurgaon Sugar Mills (2) (02.03.2019).jpg|thumb|ঠাকুরগাঁও চিনিকলের একটি অংশের দৃশ্য
Bagasse of Thakurgaon Sugar Mills (02.03.2019) .jpg|thumb|চিনিকলের বাহিরে স্তুপিকৃত আখের ছোবড়া (ব্যাগাস), এটি বয়লারের জ্বালানী হিসেবে ব্যবহৃত হয়
Partial view of the Mills of Thakurgaon Sugar Mills (6) (02.03.2019).jpg|thumb|ঠাকুরগাঁও চিনিকলে ব্যবহৃত ইংল্যান্ডের ওলভারহ্যাম্পটনে তৈরী ওয়াটার টিউব বয়লার


## আরও দেখুন
* বাংলাদেশ চিনি ও খাদ্য শিল্প করপোরেশন
* বাংলাদেশের চিনি কলের তালিকা

## তথ্যসূত্র

## বহিঃসংযোগ

* ঠাকুরগাঁও চিনি কল লিমিটেড - বাংলাদেশ চিনি ও খাদ্য শিল্প করপোরেশন-এর তথ্য বাতায়ন। 
* বাংলাদেশের চিনি কলগুলোর নাম ও যোগাযোগের ঠিকানা।

বিষয়শ্রেণী:১৯৫৬-এ প্রতিষ্ঠিত
বিষয়শ্রেণী:বাংলাদেশের চিনিকল
বিষয়শ্রেণী:ঠাকুরগাঁও জেলা
বিষয়শ্রেণী:ঠাকুরগাঁও সদর উপজেলা
নর্থ বেঙ্গল চিনি কল লিমিটেড

**নর্থ বেঙ্গল সুগার মিলস লিমিটেড** বাংলাদেশের নাটোর জেলার লালপুর উপজেলার গোপালপুর পৌরসভাতে অবস্থিত একটি ভারী শিল্প প্রতিষ্ঠান। । এটি বাংলাদেশের প্রধান একটি চিনিকল।এটি বাংলাদেশের বৃহত্তম চিনিকল।

## অবস্থান
বাংলাদেশের উত্তর-পশ্চিমাঞ্চলের রাজশাহী বিভাগের নাটোর জেলার লালপুর উপজেলার গোপালপুরে এই শিল্প কমপ্লেক্সটি অবস্থিত।

## ইতিহাস
১৯৩৩ সালে এই চিনি কলটি মেসার্স সুরুজমাল ও নাগরমাল নামক প্রতিষ্ঠানের ব্যক্তি মালিকানায় স্থাপিত হয়; পরবর্তীতে ১৯৬৫ সালে তা রাষ্ট্রীয় মালিকানায় আসে। স্বাধীনতা লাভের পর, ১৯৭২ সালে বাংলাদেশ সরকার এই প্রতিষ্ঠানটিকে রাষ্ট্রায়ত্ত্ব প্রতিষ্ঠান হিসেবে ঘোষণা করে।

## অবকাঠামো
এই বৃহদায়তন শিল্প-কমপ্লেক্সটি চিনি কারখানা, বাণিজ্যিক খামার ও জৈব সারকারখানা এবং অফিস ও আবাসন ভবনের সমন্বয়ে গঠিত।

## উৎপাদন ক্ষমতা
এই মিলের দৈনিক আখ মাড়াই করার ক্ষমতা ১,৫০০ মেট্রিক টন এবং বার্ষিক উৎপাদনের ক্ষমতা ১৫,০০০ মেট্রিক টন।

## উৎপাদিত পণ্য
*চিনি
এছাড়াও চিটাগুড়, ব্যাগাস ও প্রেসমাড অন্যতম উপজাত-দ্রব্য ।

## আরও দেখুন
* বাংলাদেশ চিনি ও খাদ্য শিল্প করপোরেশন
* বাংলাদেশের চিনি কলের তালিকা

## তথ্যসূত্র

## বহিঃসংযোগ
* নর্থ বেঙ্গল চিনি কল লিমিটেড - বাংলাদেশ চিনি ও খাদ্য শিল্প করপোরেশন-এর তথ্য বাতায়ন। 
* বাংলাদেশের চিনি কলগুলোর নাম ও যোগাযোগের ঠিকানা।

বিষয়শ্রেণী:১৯৩৩-এ প্রতিষ্ঠিত
বিষয়শ্রেণী:বাংলাদেশের চিনিকল
নাটোর চিনি কল লিমিটেড

**নাটোর চিনি কল লিমিটেড** বাংলাদেশের নাটোর জেলায় অবস্থিত একটি ভারী শিল্প প্রতিষ্ঠান।

## অবস্থান
বাংলাদেশের উত্তর-পশ্চিমাঞ্চলের রাজশাহী বিভাগের নাটোর জেলার সদর উপজেলায় এই শিল্প কমপ্লেক্সটি অবস্থিত।

## ইতিহাস
চিনি শিল্প করপোরেশনের ব্যবস্থাপনায় ১৯৮২ সালে এই শিল্প প্রতিষ্ঠানটি নির্মাণ কাজ শুরু হয়ে ১৯৮৪ সালে শেষ হয় এবং ১৯৮৪-৮৫ সাল থেকে এতে চিনি উৎপাদন শুরু হয়।

## অবকাঠামো
এই বৃহদায়তন শিল্প-কমপ্লেক্সটি চিনি কারখানা, বাণিজ্যিক খামার ও জৈব সারকারখানা এবং অফিস ও আবাসন ভবনের সমন্বয়ে গঠিত।

## উৎপাদন ক্ষমতা
এই মিলের দৈনিক আখ মাড়াই করার ক্ষমতা ১,৫০০ মেট্রিক টন এবং বার্ষিক উৎপাদনের ক্ষমতা ১৫,০০০ মেট্রিক টন।

## উৎপাদিত পণ্য
*চিনি
এছাড়াও চিটাগুড়, ব্যাগাস ও প্রেসমাড অন্যতম উপজাত-দ্রব্য ।

চিনি কল হতে প্রাপ্ত কাঁচামালের উপর ভিত্তি করে এই চিনি কলের সন্নিকটেই গড়ে উঠেছে যমুনা ডিষ্টিলারী লিমিটেড কারখান।

## আরও দেখুন
* বাংলাদেশ চিনি ও খাদ্য শিল্প করপোরেশন
* বাংলাদেশের চিনি কলের তালিকা

## তথ্যসূত্র

## বহিঃসংযোগ

* নাটোর চিনি কল লিমিটেড - বাংলাদেশ চিনি ও খাদ্য শিল্প করপোরেশন-এর তথ্য বাতায়ন।
* নাটোর চিনি কল লিমিটেড - নাটোর সদর উপজেলা-এর তথ্য বাতায়ন।
* বাংলাদেশের চিনি কলগুলোর নাম ও যোগাযোগের ঠিকানা।

বিষয়শ্রেণী:১৯৮২-এ প্রতিষ্ঠিত
বিষয়শ্রেণী:বাংলাদেশের চিনিকল
বিষয়শ্রেণী:নাটোর
পাবনা চিনি কল লিমিটেড

**পাবনা চিনি কল লিমিটেড** বাংলাদেশের পাবনা জেলায় অবস্থিত একটি ভারী শিল্প প্রতিষ্ঠান। 

## অবস্থান
বাংলাদেশের উত্তর-পশ্চিমাঞ্চলের রাজশাহী বিভাগের পাবনা জেলার পাবনা-রাজশাহী মহাসড়কের ঈশ্বরদীর দাশুড়িয়া ইউনিয়নের পাকুড়িয়া মৌজার কালিকাপুরে এই শিল্প কমপ্লেক্সটি অবস্থিত।

## ইতিহাস
১৯৯২ সালের ২৭ ডিসেম্বর ঈশ্বরদী উপজেলার দাশুড়িয়া ইউনিয়নের পাকুড়িয়া মৌজায় ৬০ একর জমির উপর পাবনা চিনিকল সরকারী উদ্যোগে প্রতিষ্ঠিত হয়। ১৯৯৪-৯৫ অর্থবছরে তৎকালীন সরকার মিলটি আনুষ্ঠানিক উদ্বোধন করেন। ১৯৯৭-৯৮ অর্থবছরে আখ মাড়াই মৌসুমে কারখানায় পরীক্ষামূলক উৎপাদন শুরু হয়। কারখানাটি বাণিজ্যিকভাবে চিনি উৎপাদন শুরু করে ১৯৯৮-৯৯ অর্থবছরে।

## অবকাঠামো
এই বৃহদায়তন শিল্প-কমপ্লেক্সটি চিনি কারখানা, বাণিজ্যিক খামার ও জৈব সারকারখানা এবং অফিস ও আবাসন ভাবনের সমন্বয়ে গঠিত।

## উৎপাদন ক্ষমতা

এই মিলের দৈনিক আখ মাড়াই করার ক্ষমতা ১,৫০০ মেট্রিক টন এবং বার্ষিক উৎপাদনের ক্ষমতা ১৫,০০০ মেট্রিক টন।

## উৎপাদিত পণ্য
*চিনি
এছাড়াও চিটাগুড়, ব্যাগাস ও প্রেসমাড অন্যতম উপজাত-দ্রব্য ।

## আরও দেখুন
* বাংলাদেশ চিনি ও খাদ্য শিল্প করপোরেশন
* বাংলাদেশের চিনি কলের তালিকা

## তথ্যসূত্র

## বহিঃসংযোগ
* পাবনা চিনি কল লিমিটেড - বাংলাদেশ চিনি ও খাদ্য শিল্প করপোরেশন-এর তথ্য বাতায়ন। 
* বাংলাদেশের চিনি কলগুলোর নাম ও যোগাযোগের ঠিকানা।

বিষয়শ্রেণী:১৯৯২-এ প্রতিষ্ঠিত
বিষয়শ্রেণী:বাংলাদেশের চিনিকল
বিষয়শ্রেণী:পাবনা জেলা
বিষয়শ্রেণী:ঈশ্বরদী উপজেলা
ফরিদপুর চিনি কল লিমিটেড

**ফরিদপুর চিনি কল লিমিটেড** বাংলাদেশের ফরিদপুর জেলায় অবস্থিত দক্ষিণ-পশ্চিমাঞ্চলের একমাত্র ভারী শিল্প প্রতিষ্ঠান। এটি বাংলাদেশের অন্যতম প্রধান একটি চিনি কল।

## অবস্থান
বাংলাদেশের মধ্যাঞ্চলের ঢাকা বিভাগের ফরিদপুর জেলার মধুখালী উপজেলায় ঢাকা-খুলনা মহাসড়ক এর সামান্য উত্তর দিকে এই শিল্প কমপ্লেক্সটি অবস্থিত।

## ইতিহাস
বিআইডিসি'র ব্যবস্থাপনায় ১৯৭৪ সালে এই শিল্প প্রতিষ্ঠানটির নির্মাণ কাজ শুরু হয়ে ১৯৭৬ সালে সমাপ্ত হয় এবং ১৯৭৬-৭৭ সাল থেকে এতে চিনি উৎপাদন শুরু হয়। সে সময়ে ফরিদপুুর-৩ থেকে নির্বাচিত জাতীয় সংসদ সদস্য ব্যারিস্টার সৈয়দ কামরুল ইসলাম মোহাম্মদ সালেহউদ্দিন এই মিল প্রতিষ্ঠায় অগ্রণী ভূূমিকা পালন করেন।

## অবকাঠামো
এই বৃহদায়তন শিল্প-কমপ্লেক্সটি চিনি কারখানা, বাণিজ্যিক খামার ও জৈব সারকারখানা এবং অফিস ও আবাসন ভবনের সমন্বয়ে গঠিত।

## উৎপাদন ক্ষমতা
এই মিলের দৈনিক আখ মাড়াই করার ক্ষমতা ১,০১৬ মেট্রিক টন এবং বার্ষিক উৎপাদনের ক্ষমতা ১০ হাজার ১৬০ মেট্রিক টন।

## উৎপাদিত পণ্য
*চিনি
এছাড়াও চিটাগুড়, ব্যাগাস ও প্রেসমাড অন্যতম উপজাত-দ্রব্য।

## আরও দেখুন
* বাংলাদেশ চিনি ও খাদ্য শিল্প করপোরেশন
* বাংলাদেশের চিনি কলের তালিকা

## তথ্যসূত্র

## বহিঃসংযোগ
* ফরিদপুর চিনি কল লিমিটেড - বাংলাদেশ চিনি ও খাদ্য শিল্প করপোরেশন-এর তথ্য বাতায়ন। 
* বাংলাদেশের চিনি কলগুলোর নাম ও যোগাযোগের ঠিকানা।

বিষয়শ্রেণী:১৯৭৪-এ প্রতিষ্ঠিত
বিষয়শ্রেণী:বাংলাদেশের চিনিকল
মোবারকগঞ্জ চিনি কল লিমিটেড

**মোবারকগঞ্জ চিনিকল লিমিটেড** বাংলাদেশের ঝিনাইদহ জেলায় অবস্থিত দক্ষিণাঞ্চলের একমাত্র ভারী শিল্প প্রতিষ্ঠান। এটি বাংলাদেশের অন্যতম প্রধান একটি চিনিকল।

## অবস্থান
বাংলাদেশের দক্ষিণ-পশ্চিমাঞ্চলের খুলনা বিভাগের ঝিনাইদহ জেলার কালীগঞ্জ উপজেলার নলডাঙ্গার মোবারকগঞ্জ এলাকায় এই শিল্প প্রতিষ্ঠানটি অবস্থিত।

## ইতিহাস
১৯৬৫ সালে এই শিল্প প্রতিষ্ঠানটির নির্মাণ কাজ শুরু হয়ে ১৯৬৮ সালে সমাপ্ত হয় এবং ১৯৬৭-৬৮ সাল থেকে এটিতে চিনি উৎপাদন শুরু হয়। বাংলাদেশের স্বাধীনতা লাভের পর, ১৯৭২ সালে বাংলাদেশ সরকার এই প্রতিষ্ঠানটিকে রাষ্ট্রায়াত্ত্ব প্রতিষ্ঠান হিসেবে ঘোষণা করে।

## অবকাঠামো
থাম্ব|প্রশাসনিক ভবন

এই বৃহদায়তন শিল্প প্রতিষ্ঠানটি চিনি উৎপাদন কারখানা, বাণিজ্যিক খামার , জৈব সারকারখানা এবং অফিস, বিদ্যালয়, অতিথি ভবন ও আবাসন ভবনের সমন্বয়ে গঠিত।

## উৎপাদন ক্ষমতা
১২৫০০ মেট্রিক টন

## উৎপাদিত পণ্য
*চিনি
এছাড়াও চিটাগুড়, ব্যাগাস ও প্রেসমাড অন্যতম উপজাত-দ্রব্য।
## চিত্রশালা
থাম্ব|গরম পানির ফোয়ারা
থাম্ব
থাম্ব|প্রশাসনিক ভবন
থাম্ব
থাম্ব

## আরও দেখুন
* বাংলাদেশের চিনি কলের তালিকা
* মোবারকগঞ্জ চিনিকল মাধ্যমিক বিদ্যালয়

## তথ্যসূত্র

## বহিঃসংযোগ

* মোবারকগঞ্জ চিনি কল লিমিটেড - বাংলাদেশ চিনি ও খাদ্য শিল্প করপোরেশন-এর তথ্য বাতায়ন। 
* মোবারকগঞ্জ চিনি কল লিমিটেড  - ঝিনাইদহ জেলা-এর তথ্য বাতায়ন।
* বাংলাদেশের চিনি কলগুলোর নাম ও যোগাযোগের ঠিকানা।

বিষয়শ্রেণী:১৯৬৫-এ প্রতিষ্ঠিত
বিষয়শ্রেণী:বাংলাদেশের চিনিকল
বিষয়শ্রেণী:ঝিনাইদহ
মার্ক বুচার

**মার্ক অ্যালান বুচার** (; জন্ম: ২৩ আগস্ট, ১৯৭২) লন্ডনের ক্রয়ডন এলাকায় জন্মগ্রহণকারী সাবেক ইংরেজ আন্তর্জাতিক ক্রিকেটার। ইংল্যান্ড ক্রিকেট দলের পক্ষে টেস্ট ক্রিকেটে অংশ নেন। বামহাতে ব্যাটিংয়ের পাশাপাশি দলের প্রয়োজনে মাঝে-মধ্যে ডানহাতে মিডিয়াম পেস বোলিং করে থাকেন। এছাড়াও, সারে ক্রিকেট দলের প্রতিনিধিত্ব করেছেন **মার্ক বুচার**।

## প্রারম্ভিক জীবন
কাউন্টি ক্রিকেটে ১৯৯২ সাল থেকে সক্রিয় ছিলেন তিনি। এ সময় তিনি প্রথম-শ্রেণীর ক্রিকেটে সারে দলের পক্ষে অভিষিক্ত হন। ২০০৬ সালে সহকারী কোচ হিসেবে তার বাবা অ্যালান বুচার সারে দলের কোচের দায়িত্বে ছিলেন। এ সময়ে তিনি ক্লাবের অধিনায়কের দায়িত্বে ছিলেন। ২০০৯ সালে অবসর গ্রহণের পূর্ব পর্যন্ত সারে দলে খেলেন। কাউন্টি ক্রিকেটের সবগুলো খেলাই সারে দলে খেলেন।

## খেলোয়াড়ী জীবন
১৯৯৭ সালে অস্ট্রেলিয়ার বিপক্ষে তার টেস্ট অভিষেক ঘটে। এজবাস্টনে অনুষ্ঠিত অ্যাশেজ সিরিজের প্রথম টেস্টে তিনি অংশগ্রহণ করেন। ডিসেম্বর, ২০০৪ সালে তিনি তার সর্বশেষ টেস্টে অংশ নেন। সমগ্র খেলোয়াড়ী জীবনে ৭১ টেস্টে ৩৪ ঊর্ধ্ব গড়ে ৮ সেঞ্চুরি হাকিয়েছেন তিনি। কিন্তু তিনি কখনো একদিনের আন্তর্জাতিকে অংশ নেননি। ১৯৭০-৭১ থেকে শুরু হওয়া প্রথম একদিনের আন্তর্জাতিকের পর টেস্ট খেলায় অংশগ্রহণ স্বত্ত্বেও ওডিআই না খেলার দিক দিয়ে শীর্ষস্থানে রয়েছেন।

শক্তিশালী অস্ট্রেলিয়ার বিপক্ষে তার টেস্ট অভিষেক ঘটে। পাঁচ টেস্টের অ্যাশেজ সিরিজে দুইটি অর্ধ-শতক করেন। এরপর শীত মৌসুমে দলের অন্যান্য সদস্যের ন্যায় তিনিও ওয়েস্ট ইন্ডিজের বিপক্ষে ব্যর্থ হন। তিনি মাত্র ১৫ গড়ে রান সংগ্রহ করেন। কিন্তু দক্ষিণ আফ্রিকার বিপক্ষে পরবর্তী সিরিজে তিনি বেশ ভাল করেন। সিরিজে তিনি এক শতক ও দুই অর্ধ-শতক করেন। এরপর শীতের অ্যাশেজ সিরিজের প্রথম টেস্টে শতক করলেও পরের টেস্টগুলোয় তিনি সুবিধা করতে পারেননি। পরবর্তী ১২ টেস্টে কোন অর্ধ-শতকের সন্ধান পাননি।

বুচার ইংল্যান্ড দলকে একটি টেস্টে নেতৃত্ব দিয়েছেন। ১৯৯৯ সালে নিয়মিত অধিনায়ক নাসের হুসেনের আঘাতজনিত অনুপস্থিতির কারণে তিনি এ দায়িত্ব পান। নিউজিল্যান্ডের বিপক্ষে ঐ টেস্টটি ড্রয়ে পরিণত হয়েছিল। নিউজিল্যান্ডের বিপক্ষে অধিনায়কের দায়িত্ব পালনের পর ২০০০-এর শীতে দল থেকে বাদ পড়েন।

## অবসর
হাঁটুর আঘাতের কারণে আগস্ট, ২০০৯ সালে প্রথম-শ্রেণীর ক্রিকেট থেকে অবসরের ঘোষণা দেন তিনি। অবসর পরবর্তীকালে স্কাই স্পোর্টসে ধারাভাষ্যকারের দায়িত্ব পান ও টেস্ট ম্যাচ স্পেশালে খেলা বিশ্লেষণে নিয়োজিত থাকেন। জানুয়ারি, ২০১০ সালে এমসিসি’র আজীবন সম্মানিত সদস্যের মর্যাদা লাভ করেন।

## পরিসংখ্যান

## তথ্যসূত্র

## আরও দেখুন
* ব্রায়ান ক্লোজ
* কিথ ফ্লেচার
* ব্যাসিল ডি’অলিভেইরা ট্রফি

## বহিঃসংযোগ

*
*

বিষয়শ্রেণী:১৯৭২-এ জন্ম
বিষয়শ্রেণী:জীবিত ব্যক্তি
বিষয়শ্রেণী:ইংরেজ ক্রিকেটার
বিষয়শ্রেণী:ইংরেজ ক্রিকেট ধারাভাষ্যকার
বিষয়শ্রেণী:ইংল্যান্ডের টেস্ট ক্রিকেটার
বিষয়শ্রেণী:ইংল্যান্ডের টেস্ট ক্রিকেট অধিনায়ক
বিষয়শ্রেণী:ক্রয়ডনের ব্যক্তি
বিষয়শ্রেণী:সারের ক্রিকেটার
বিষয়শ্রেণী:সারে ক্রিকেট অধিনায়ক
বিষয়শ্রেণী:টেস্ট ও কাউন্টি ক্রিকেট বোর্ড একাদশের ক্রিকেটার
বিষয়শ্রেণী:কৃষ্ণাঙ্গ ইংরেজ ক্রীড়াবিদ
সেন্ট্রাল উইমেন্স ইউনিভার্সিটি

**সেন্ট্রাল উইমেন্স ইউনিভার্সিটি ** বাংলাদেশের রাজধানী ঢাকা শহরের একটি বেসরকারি বিশ্ববিদ্যালয়। এটি দেশের বেসরকারিভাবে প্রতিষ্ঠিত একমাত্র মহিলা বিশ্ববিদ্যালয়।

## ইতিহাস
বিশ্ববিদ্যালয়টি ১৯৯৩ সালে প্রতিষ্ঠিত হয়। কিন্তু অব্যবস্থাপনা ও শিক্ষার মান কম কারণ দেখিয়ে  বিশ্ববিদ্যালয় মঞ্জুরী কমিশন বিশ্ববিদ্যালয়ের কার্যক্রম বন্ধের নির্দেশ দেয়।  কর্তৃপক্ষ বিশ্ববিদ্যালয় বন্ধ না করে দীর্ঘ সময় ধরে আইনি লড়াই করে যান। অবশেষে ২০১০ সালের আগস্টে বিশ্ববিদ্যালয় আইনি লড়াইয়ে জয়ী হয় এবং নতুনভাবে যাত্রা শুরু করে।

## অনুষদ ও বিভাগ
বিশ্ববিদ্যালয়ে বর্তমানে ৪টি অনুষদের অধিনে ৮টি বিষযে পড়ানো হয়।
### বিজনেস ও ইকোনমিকস্ অনুষদ
* বিবিএ
* এমবিএ
* ইএমবিএ
* অর্থনীতি
### সায়েন্স ও ইঞ্জিনিয়ারিং অনুষদ
* কম্পিউটার সায়েন্স ইঞ্জিনিয়ারিং

### আর্টস ও হিউম্যানিটিস অনুষদ
* ইংলিশ ও মর্ডান ল্যাঙ্গুয়েজ
* বাংলা
* মুসলিম বিশ্বে ইতিহাস

### সমাজ বিজ্ঞান অনুষদ
* পলিটিক্যাল সায়েন্স ও গভমেন্স স্টাডিজ
* সোশালজি ও জেন্ডার স্টাডিজ 
* ভূগোল ও পরিবেশ বিজ্ঞান 
* আইন
* ম্যাস মিডিয়া ও জার্নালিজম

## সুযোগ-সুবিধা
### লাইব্রেরী
২০০২ সালে বিশ্ববিদ্যালয়ে লাইব্রেরী প্রতিষ্ঠিত হয়। তখন থেকে এটিকে আধুনিক সরঞ্জামে সজ্জিত করার প্রচেষ্টা অব্যাহত রয়েছে। বর্তমানে লাইব্রেরীতে ৩৫০০ বই রয়েছে এবং কিছু সংখ্যক দুর্লভ বই ও নথিপত্র ছাড়াও এই লাইব্রেরীতে অসংখ্য ম্যাগাজিন, বুকলেট, লিফলেট ও প্যাম্পলেট আছে।
### কম্পিউটার ল্যাব
কম্পিউটার ইঞ্জিনিয়ারিং বিভাগের জন্য রয়েছে একটি আধুনিক কম্পিউটার ল্যাব।

## আরও দেখুন
* সরকারি বিশ্ববিদ্যালয়
* বেসরকারি বিশ্ববিদ্যালয়
* জাতীয় বিশ্ববিদ্যালয়

## তথ্যসূত্র

## বহিঃসংযোগ
*  
* বাংলাদেশ বিশ্ববিদ্যালয় মঞ্জুরী কমিশনের ওয়েবসাইট

বিষয়শ্রেণী:বাংলাদেশের বেসরকারি বিশ্ববিদ্যালয়
বিষয়শ্রেণী:বাংলাদেশের মহিলা বিশ্ববিদ্যালয় ও মহাবিদ্যালয়
বিষয়শ্রেণী:১৯৯৩-এ প্রতিষ্ঠিত শিক্ষাপ্রতিষ্ঠান
বিষয়শ্রেণী:ঢাকার বিশ্ববিদ্যালয় ও মহাবিদ্যালয়
বিষয়শ্রেণী:১৯৯৩-এ বাংলাদেশে প্রতিষ্ঠিত
ইনস্টিটিউট অব সায়েন্স অ্যান্ড টেকনোলজি, বাংলাদেশ

**ইনস্টিটিউট অব সায়েন্স অ্যান্ড টেকনোলজি ** বাংলাদেশের ঢাকা শহরের একটি অন্যতম বেসরকারি কলেজ। এটি জাতীয় বিশ্ববিদ্যালয়ের অধীনে প্রতিষ্ঠিত প্রথম কম্পিউটার ইঞ্জিনিয়ারিং কলেজ। 

## ইতিহাস
বাংলাদেশে ডিপ্লোমা প্রকৌশলের চাহিদার পূরণের লক্ষে ১৯৯৩ সালে ঢাকা বিশ্ববিদ্যালয়ের ফলিত পদার্থ বিভাগের সাবেক ডীন ড. শাহিদা রফিক কর্তৃক আইএসটি প্রতিষ্ঠিত হয়। প্রতিষ্ঠানটির উদ্ভোদন করেন নোবেল বিজয়ী বিজ্ঞানী ড. আব্দুস সালাম। আইএসটি বর্তমানে জাতীয় বিশ্ববিদ্যালয় অধিভূক্ত একটি কলেজ। কলেজটির ডিপ্লোমা বিভাগ বাংলাদেশ কারিগরি শিক্ষা বোর্ড এর আওতাভূক্ত।

## অবস্থান
আইএসটি ঢাকা শহরের ধানমন্ডি থানার ২৬ নাম্বার রোডের ৫৪ নাম্বার বাড়িতে অবস্থিত।

## অনুষদ ও বিভাগ
আইএসটিতে ডিপ্লোমা, স্নাতক ও স্নাতকোত্তর পর্যায়ে শিক্ষাদান করে। 
### বিজ্ঞান অনুষদ
* বিএসসি ইন কম্পিউটার সায়েন্স এ্যান্ড ইঞ্জিনিয়ারিং
* বিএসসি ইন ইলেকট্রনিক্স এ্যান্ড কমিউনিকেশন ইঞ্জিনিয়ারিং
স্নাতকোত্তর :
* এমএসসি ইন কম্পিউটার সায়েন্স এ্যান্ড ইঞ্জিনিয়ারিং

### বাণিজ্য অনুষদ
* বিবিএ
* এমবিএ
### ডিপ্লোমা ইঞ্জিনিয়ারিং
* কম্পিউটার ইঞ্জিনিয়ারিং
* টেলিকমিউনিকেশন ইঞ্জিনিয়ারিং
* সিভিল ইঞ্জিনিয়ারিং
* ইলেকট্রিক্যাল ইঞ্জিনিয়ারিং

## সুযোগ সুবিধা
### লাইব্রেরী
আইএসটিতে রয়েছে শীতাতপ নিয়ন্ত্রিত একটি সমৃদ্ধ লাইব্রেরী। লাইব্রেরীতে ৭০০০ হাজার বই ছাড়াও রয়েছে বিভিন্ন প্রজেক্ট, ম্যাগাজিন ও জার্নাল যা ছাত্র-ছাত্রীদের জ্ঞান বৃদ্ধিতে সহায়ক ভূমিকা রাখছে।

### ল্যাবরেটরী
* কম্পিউটার ল্যাব
* ইলেকট্রিক্যাল ল্যাব
* রিসার্চ ল্যাব

## তথ্যসূত্র

বিষয়শ্রেণী:বাংলাদেশের বেসরকারি মহাবিদ্যালয়
বিষয়শ্রেণী:ঢাকার বিশ্ববিদ্যালয় ও মহাবিদ্যালয়
বিষয়শ্রেণী:১৯৯৩-এ প্রতিষ্ঠিত শিক্ষাপ্রতিষ্ঠান
বিষয়শ্রেণী:১৯৯৩-এ বাংলাদেশে প্রতিষ্ঠিত
চিকন (নকশা)

**চিকন** হল সাদা মসলিন কাপড়ের উপর এক অতি সূক্ষ্য সূচিকর্ম। অনুমান করা হয় ভারতে প্রথম চিকনের কাজ শুরু হয় ঢাকার মুসলিম নবাবদের আমলে। বর্তমানে চিকন কাজের জন্য লখনৌ শহরের কথা প্রথম মনে আসে বটে , কিন্তু ঢাকা হতেই এই কাজ ক্রমে লখনৌ, দিল্লী, রামপুরে ছড়িয়ে পড়ে। সপ্তদশ-অষ্টাদশ শতাব্দীতে ঢাকায় অতি উৎকৃষ্ট চিকনের কাজ হ'ত। অনুমিত হয় নবাবেরা পারস্য হতে ভারতবর্ষে নিয়ে আসেন। যেহেতু আরব দেশের সাথে ভারতের বাণিজ্যিক সম্পর্ক ছিল তাই আরব হতে চিকনের ভারতে আসা অসম্ভব নয়। চিকন শব্দটি নানার্থ বোধক। ফারসিতে 'চিকণ'অর্থ সূচিকর্ম; তেলুগুতে 'চিককণি' অর্থে সুন্দর, 'চিকণ গাঁথনে বাড়িল বেলা।'-সূক্ষ্ম,পাতলা(fine) অর্থে, এছাড়াও সংস্কৃতে 'চিক্কণ', হিন্দিতে 'চিকনা', মারাঠীতে 'চিকণ', গুজরাতীতে 'চিকণু' এবং মৈথিলীতে 'চিকন' অর্থে মসৃণ, স্নিগ্ধ বা চকচকে বোঝায়।

## চিকনের ইতিহাস
লখনৌ শহরের চিকনের কাজ ২০০ বছরেরও বেশি সময়ের পুরানো। কথিত আছে প্রখ্যাত চিকন-শিল্পী ফৈয়াজ খাঁ যিনি চিকন শিল্পের উপর উল্লেখযোগ্য অবদানের জন্য ১৯৬৪-৬৫ সালে জাতীয় পুরস্কার লাভ করেন, তার জনৈক পূর্বপুরুষ ওস্তাদ মহম্মদ শের খাঁ লখনৌ শহরে আগত এক বিদেশী পর্যটক চিকন-শিল্পীর নিকট এই কাজ শেখেন। পরবর্তী কালে অযোধ্যার নবাব মুর্শিদাবাদের নবাব পরিবারে বিয়ে করেন এবং নবাবকে সন্তুষ্ট করতে বেগম নিজে হাতে চিকনের কাজ করা একটি টুপি নবাবকে  উপহার দেন। এই ঘটনায় উৎসাহিত হয়ে হারেমের অন্যান্য বেগমেরাও চিকনের কাজ শুরু করেন । এইভাবে চিকন শিল্পের বহুল প্রচলন ঘটে।

## চিকনের প্রকারভেদ
চিকনের কাজ ছয় প্রকারের : তয়পচী, খাটোয়া, বুখিয়া, মুড়ী, ফাঁড়া ও জালি । এর মধ্যে সর্বাপেক্ষা সুন্দর বুখিয়া ; আর সর্বাপেক্ষা সাধারণ তয়পচী । জালি কাজ মাঝারি ধরনের। আবার জালি বিভিন্ন প্রকারের হয়ে থাকে, যেমন- মাদ্রাজী জালি, সিধুরী, কলকাত্তা জালি ইত্যাদি। একখণ্ড কাপড়ের টানা ও পোড়েন উভয় দিকের সুতো সরিয়ে সূচের সাহায্যে অতি সূক্ষ্ম্য গোলাকৃতি জালি কাটা হয়। এই গোল জালির ব্যাস সাধারণ ৩/১৬ ইঞ্চি হয়ে থাকে। মাদ্রাজী জালি ১/১৬ ইঞ্চি হয়। একটি জালিতে নক্সা ও অপরটি বন্ধ করা- এইভাবে মাদ্রাজী জালি তৈরি করা হয়।

## চিকনের ব্যবহার
নানা প্রকার পোশাক পরিচ্ছদ- রুমাল, চাদর, শাড়ি, জামা, পাঞ্জাবী, এমন কি টেবিলের ঢাকা বা চায়ের পাত্রের ঢাকা ইত্যাদিতে চিকনের কাজের ব্যবহার প্রচলিত। ঢাকার মসলিনের উপর চিকনের কাজ শাড়িটিকে আরো আকর্ষনীয় করে তুলেছে। আর এই কাজে স্ত্রী পুরুষ উভয়েই যুক্ত থাকলেও মহিলারাই এ কাজের প্রধান হোতা ।

## তথ্যসূত্র


বিষয়শ্রেণী:হস্তশিল্প
বিষয়শ্রেণী:নকশা
সানোয়ার হোসেন

**মোহাম্মদ সানোয়ার হোসেন** (জন্ম: ৫ আগস্ট, ১৯৭৩) বৃহত্তর ময়মনসিংহ এলাকায় জন্মগ্রহণকারী বাংলাদেশের সাবেক ক্রিকেটার। বাংলাদেশ ক্রিকেট দলের অন্যতম সদস্য ছিলেন তিনি। দলে তিনি মূলতঃ মাঝারি সারির ব্যাটসম্যান ছিলেন। ডানহাতে ব্যাটিংয়ের পাশাপাশি ডানহাতে অফ ব্রেক বোলিংয়ে পারদর্শী ছিলেন তিনি। ঘরোয়া ক্রিকেটে বরিশাল ও চট্টগ্রাম বিভাগ এবং বিমান বাংলাদেশ এয়ারলাইন্সের প্রতিনিধিত্ব করেন **সানোয়ার হোসেন**।

## খেলোয়াড়ী জীবন
মূলতঃ সামনের পায়ের উপর ভর করে তিনি ব্যাটিং চলাতেন। দীর্ঘ পাঁচ বছর আন্তর্জাতিক ক্রিকেটে পদচারণা করেন তিনি। কিন্তু ঐ সময়ে কেবলমাত্র একটি অর্ধ-শতকের সন্ধান পান। ১০ জানুয়ারি, ১৯৯৮ তারিখে ভারতের বিপক্ষে তার ওডিআই অভিষেক হয়। জিম্বাবুয়ের বিরুদ্ধে ২০০১ সালে একদিনের আন্তর্জাতিকে নিজস্ব সর্বোচ্চ ৫২ রান তোলেন। ৯ সেপ্টেম্বর, ২০০৩ তারিখে মুলতানে পাকিস্তানের বিপক্ষে তিনি সর্বশেষ ওডিআইয়ে অংশ নেন সানোয়ার।

১৮ ডিসেম্বর, ২০০১ তারিখে নিউজিল্যান্ড সফরে হ্যামিল্টনে টেস্ট অভিষেক ঘটে তার। ঐ খেলায় তিনি চল্লিশের কোটা অতিক্রম করেন। পরবর্তীতে ২০০৩ সালেও অস্ট্রেলিয়ার বিপক্ষে চল্লিশের কোটাকে পাশ কাটিয়ে অর্ধ-শতকে রূপান্তরে ব্যর্থ হন। ২০ আগস্ট, ২০০৩ তারিখে পাকিস্তান সফরে সর্বশেষ টেস্টে অংশ নেন।

আকরাম খানের অবসরের পর মাঝারি সারিতে ব্যাটিংয়ের সুযোগ পান। পরবর্তীকালে দল নির্বাচকমণ্ডলী তার স্থানে আমিনুল ইসলামকে অন্তর্ভুক্ত করেন।

২০০৩ সালের ক্রিকেট বিশ্বকাপে অংশ নেন। সমগ্র খেলোয়াড়ী জীবনে তিনি মাত্র নয় টেস্ট ও ২৭ ওডিআইয়ে অংশগ্রহণ করেন।

## তথ্যসূত্র

## আরও দেখুন
* আকরাম খান
* ২০০৩ ক্রিকেট বিশ্বকাপ
* বাংলাদেশ জাতীয় ক্রিকেট দল

## বহিঃসংযোগ

*Cricinfo profile

বিষয়শ্রেণী:বাংলাদেশী ক্রিকেটার
বিষয়শ্রেণী:১৯৭৩-এ জন্ম
বিষয়শ্রেণী:জীবিত ব্যক্তি
বিষয়শ্রেণী:বাংলাদেশের টেস্ট ক্রিকেটার
বিষয়শ্রেণী:বাংলাদেশের একদিনের আন্তর্জাতিক ক্রিকেটার
বিষয়শ্রেণী:২০০৩ ক্রিকেট বিশ্বকাপের ক্রিকেটার
বিষয়শ্রেণী:বরিশাল বিভাগের ক্রিকেটার
বিষয়শ্রেণী:চট্টগ্রাম বিভাগের ক্রিকেটার
বিষয়শ্রেণী:বিমান বাংলাদেশ এয়ারলাইন্সের ক্রিকেটার
বিষয়শ্রেণী:ঢাকা বিভাগের ক্রিকেটার
বিষয়শ্রেণী:বাংলাদেশী ক্রিকেট কোচ
বিষয়শ্রেণী:ময়মনসিংহের ব্যক্তি
বিষয়শ্রেণী:২১শ শতাব্দীর বাংলাদেশী পুরুষ ক্রীড়াবিদ
বিষয়শ্রেণী:২০শ শতাব্দীর বাংলাদেশী পুরুষ ক্রীড়াবিদ
দেশবন্ধু চিনি কল লিমিটেড

**দেশবন্ধু চিনি কল লিমিটেড** বাংলাদেশের নরসিংদী জেলায় অবস্থিত একটি ভারী শিল্প প্রতিষ্ঠান। এটি বাংলাদেশের অন্যতম প্রধান একটি চিনি পরিশোধনকারী প্রতিষ্ঠান।

## অবস্থান
বাংলাদেশের মধ্যাঞ্চলের ঢাকা বিভাগের নরসিংদী জেলার পলাশ উপজেলার চরসিন্দুর এলাকায় এই শিল্প কমপ্লেক্সটি অবস্থিত।

## ইতিহাস
১৯৩২ সালে এই শিল্প প্রতিষ্ঠানটি স্থাপিত হয়। স্বাধীনতা লাভের পর, ১৯৭২ সালে বাংলাদেশ সরকার এই প্রতিষ্ঠানটিকে রাষ্ট্রায়াত্ত্ব প্রতিষ্ঠান হিসেবে ঘোষণা করে; তবে ২০০২ সাল হতে এটি ব্যক্তি-মালিকানায় পরিচালিত হচ্ছে।

## অবকাঠামো
এই বৃহদায়তন শিল্প-কমপ্লেক্সটি চিনি কারখানা, বাণিজ্যিক খামার ও জৈব সারকারখানা এবং অফিস ও আবাসন ভবনের সমন্বয়ে গঠিত।

## উৎপাদন ক্ষমতা
এই মিলটি আমদানীকৃত র' সুগার থেকে দৈনিক ৫০০ মে. টন এবং বার্ষিক ১ লাখ ৫০ হাজার মেট্রিক টন পরিশোধিত চিনি উৎপাদনে সক্ষম।

## উৎপাদিত পণ্য
*চিনি
এছাড়াও, চিটাগুড়, ব্যাগাস ও প্রেসমাড অন্যতম উপজাত-দ্রব্য।

এছাড়াও, দেশবন্ধু সুগার মিলস বিদেশ থেকে অপরিশোধিত চিনি ('র সুগার) আমদানী করে তা পরিশোধন (রিফাইন্ড) করে প্যাকেটজাত করার মাধ্যমে বাজারজাত করে থাকে এবং স্থানীয় চাহিদার ৮ শতাংশ এককভাবে পূর্ণ করে।

## আরও দেখুন
* বাংলাদেশের চিনি কলের তালিকা

## তথ্যসূত্র

## বহিঃসংযোগ
* দেশবন্ধু চিনি কল লিমিটেড - দেশবন্ধু গ্রুপ-এর ওয়েব সাইট। 
* বাংলাদেশের চিনি কলগুলোর নাম ও যোগাযোগের ঠিকানা।

বিষয়শ্রেণী:১৯৩২-এ প্রতিষ্ঠিত
বিষয়শ্রেণী:বাংলাদেশের চিনিকল
বিষয়শ্রেণী:নরসিংদী
হেলস অ্যাঞ্জেলস

**হেলস অ্যাঞ্জেলস** () মটরসাইকেল আরোহীদের দ্বারা গঠিত একটি ক্লাবের নাম। এটি একটি ওয়ান-পার্সেন্টার মোটর সাইকেল চালকদের সংগঠন যারা সাধারনত হারলে-ডেভিডসন সাইকেল ব্যবহার করেন। মার্কিন যুক্তরাষ্ট্রের ডিপার্টমেন্ট অব জাস্টিস এই ক্লাবকে সংঘবন্ধ অপরাধ চক্র হিসাবে মনে করে। মার্কিন যুক্তরাষ্ট্র ও কানাডায় এই সংগঠনটি হেলস অ্যাঞ্জেলস মটরসাইকেল কর্পোরেশন নামে নিবন্ধিত। এদেরকে “এইচ এ” ও “রেড এন্ড হোয়াইট” নামেও পরিচিত।
## ইতিহাস
আমেরিকা যুদ্ধের অভিবাসী বিশপ ফ্যামিলি ১৭ মার্চ ১৯৪৮ সালে সংগঠনটি প্রতিষ্ঠা করেন।  সংগঠনটির ওয়েবসাইট  যে কোন আইনপরিপন্থি কাজে এই ক্লাবের সদস্যরা জড়িত নয় বলে দাবী কর। ওয়েবসাইটটি বলা প্হয়েছে যে আরো দাবী করে যে হেলস অ্যাঞ্জেলস নামটি এর একজন সহপ্রতিষ্ঠাতা আরভিদ অসলেনের পরামর্শ অনুযায়ী রাখা হয়েছে। তিনি দ্বিতীয় মহাযুদ্ধে চীনে ফ্লাইং টাইগার্স বাহিনীতে হেলস অ্যাঞ্জেলস স্কোয়ার্ডনে যুদ্ধ করেছিলেন। ১৯৩০ সালে হাওয়ার্ড হুগেসের নির্মিত চলচ্চিত্র হেলস অ্যাঞ্জেলস এ একটি কিছু দুঃসাহসী এবং বিপজ্জনক বিমান অভিযানের দৃশ্য দেখানো হয়। ধারণা করা হয় যে, হেলস অ্যাঞ্জেলস ক্লাবের নামকরণ উক্ত ছবি থেকে অনুপ্রাণিত হয়ে করা হয়েছে।
## অপরাধমূলক কর্মকাণ্ড

অনেক দেশের পুলিশ বাহিনী ও অনেক আন্তর্জাতিক গোয়েন্দা সংস্থার বিবেচনায় হেলস আ্যাঞ্জেলস কুখ্যাত ‘চার মটরসাইকেল গ্যাং’ এর অন্যত। এই তালিকার বাকি তিনটি সংগঠন হল, প্যাগানস, আউটলস এবং বান্ডিডস। এই সংগঠনের সদস্যদের বিরুদ্ধে সন্ত্রাস, মাদক ব্যবসা এবং পতিতাবৃত্তির অভিযোগ আছে। এই ক্লাবের সদস্যরা সবসময় দাবী করেন যে তারা শুধুমাত্র একটি সামাজিক সংগঠন যারা একসাথে মটরসাইকেল চালাতে ভালবাসেন, তারা বিভিন্ন সময়ে মটরসাইকেল র‌্যালি, তহবিল সংগ্রহ, সড়ক অভিযান ইত্যাদি করে থাকেন। যদি এর কোন সদস্য অপরাধমূলক কর্মকাণ্ডে জড়িত থাকেন তবে সেটা সম্পূর্ণ তার ব্যক্তিগত বিষয় এবং যার সাথে ক্লাব কোনভাবেই সম্পৃক্ত নয়।
## সদস্যপদ
একজস হেলস আ্যাঞ্জেলস সদস্যপদ প্রত্যাশীকে অবশ্যই একটি ড্রাইভারস লাইসেন্স ও নুন্যতম ৭৫০ সিসি একটি সটরসাইকেলের মালিক হতে হবে। সেই সাথে থাকতে হবে ব্যক্তিগত কিছু গুনাবলী থাকতে হবে। জানা যায় যে, পুলিশ বা কারারক্ষী বাহিনীর চাকুরীর জন্য আবেদন করা কোন ব্যক্তিকে এই ক্লাবের সদস্য হাবার জন্য বিবেচনা করা হয় না।

## তথ্যসূত্র

বিষয়শ্রেণী:মার্কিন যুক্তরাষ্ট্রের মোটর সাইকেল ক্লাব
বিষয়শ্রেণী:১৯৪৮-এ প্রতিষ্ঠিত সংগঠন
কালিয়াচাপড়া চিনি কল লিমিটেড

**কালিয়াচাপড়া চিনি কল লিমিটেড** বাংলাদেশের কিশোরগঞ্জ জেলায় অবস্থিত একটি ভারী শিল্প প্রতিষ্ঠান। এটি বাংলাদেশের অন্যতম প্রধান একটি চিনি কল যেটি বর্তমানে উৎপাদনহীন অবস্থায় বন্ধ হয়ে আছে।

কিন্তু ২০২০ সালের শেষের দিক হতে বর্তমান ২০২১ মে পর্যন্ত পুরো সীমানা জুড়ে প্রাচীর দিয়ে ঘিরে ফেলা হয়েছে।

এবং সম্পূর্ণ ভাবে ব্যতিক্রম ধরনের নতুন প্রজেক্ট (অটো মোবাইল কোম্পানি, সিরামিক কোম্পানি,কাপড় তৈরি কোম্পানি সহ অপরিকল্পিত অনেক ধরনের কোম্পানি) তৈরী করার কাজ চলছে।

এই বিগ প্রজেক্ট টি নামকরণ করা হয়েছে কেইজেড তথা কিশোরগঞ্জ ইকোনমিক জোন (Kishoreganj Economic Zone,KEZ)

## অবস্থান
বাংলাদেশের মধ্যাঞ্চলের ঢাকা বিভাগের কিশোরগঞ্জ জেলার পাকুন্দিয়ার পুলেরঘাট নামক স্থানে এই শিল্প কমপ্লেক্সটি অবস্থিত।

## ইতিহাস
১৯৬৫ সালে এই শিল্প প্রতিষ্ঠানটি স্থাপিত হয়। স্বাধীনতা লাভের পর, ১৯৭২ সালে বাংলাদেশ সরকার এই প্রতিষ্ঠানটিকে রাষ্ট্রায়াত্ত্ব প্রতিষ্ঠান হিসেবে ঘোষণা করে; তবে চিনিকলটি ১৯৯৪ সালে 'লে-অফ' ঘোষণা করা হয় এবং পরবর্তীতে ২০০৪ সালে বেসরকারি মালিকানার নিকট বিক্রি করে দেয়া হয়।

## অবকাঠামো
এই বৃহদায়তন শিল্প-কমপ্লেক্সটি চিনি কারখানা, বাণিজ্যিক খামার ও জৈব সারকারখানা এবং অফিস ও আবাসন ভাবনের সমন্বয়ে গঠিত।

## উৎপাদন ক্ষমতা

## উৎপাদিত পণ্য
*চিনি
এছাড়াও চিটাগুড়, ব্যাগাস ও প্রেসমাড অন্যতম উপজাত-দ্রব্য ।

## আরও দেখুন
* বাংলাদেশের চিনি কলের তালিকা

## তথ্যসূত্র

## বহিঃসংযোগ
* বাংলাদেশের চিনি কলগুলোর নাম ও যোগাযোগের ঠিকানা।

বিষয়শ্রেণী:১৯৬৫-এ প্রতিষ্ঠিত
বিষয়শ্রেণী:বাংলাদেশের চিনিকল
বিষয়শ্রেণী:কিশোরগঞ্জ